ŽENE NA SELU - POTENCIJAL ZA RAZVOJ POSTOJI, NEDOSTAJE POLITIČKA I DRUŠTVENA PODRŠKA\nHome / VESTI / Vesti iz EPuS-a / ŽENE NA SELU - POTENCIJAL ZA RAZVOJ POSTOJI, NEDOSTAJE POLITIČKA I DRUŠTVENA PODRŠKA\nMentorine i mentorke na programu “Podeli svoje znanje – postani mentorka” su poslednje subote u junu gostovale na Nananinom salašu u Bezdanu, sa okruglim stolom na temu “Žene na selu – potencijal za razvoj”.\nUčesnice okruglog stola su bile: Vesna Šijački iz Zavoda za ravnopravnost polova AP Vojvodine, Biljana Pudar, predsednica Udruženja za razvoj turizma “Vikend” i Blaženka Beronja, vlasnica salaša. Moderatorka okruglog stola je bila Svetlana Stefanović, menadžerka projekta iz Evropskog pokreta u Srbiji.\nOtvarajući okrugli sto, Svetlana Stefanović je kao veliki problem istakla deficit znanja i podataka o tome ko su žene na selu, kako žive i šta misle. Istakla je da se žene na selu susreću sa nizom prepreka usled tradicionalno postavljenih vrednosnih stavova i uloge u porodici gde nemaju ravnopravan pristup resursima, pravima i informacijama. Takođe, žene nisu prepoznate ni kao subjekat kada je reč o razvojnim politikama, izostavljene su iz procesa donošenja odluka, planiranja i sprovođenja strategija razvoja na različitim nivoima.\nVesna Šijački, direktorka Zavoda za ravnopravnost polova, je ipak izrazila veru da su seoske žene potencijal za razvoj. Ona je podsetila da je sa istraživanjem o položaju žena na selu 2007. godine otpočelo sistematsko prikupljanje podataka o položaju seoskih žena, ali do tada žene na selu nisu bile prepoznate kao društvena tema. Istakla je da od institucija zavisi koliko se prepoznaje ono što je učinjeno. Žene na selu su učešćem u istraživanju osećale da su važne i da im se neko obraća, i samim tim pokazale svoju snagu, tako što nisu odustale od svog vedrog i optimističnog stava, bez obzira na svoj marginalni položaj.\nUporedo sa istraživanjem pokrenute su i druge aktivnosti koje su uključivale žene na selu, jedna od njih je Sajam stvaralaštva seoskih žena u Vojvodini. Sajam je pokazao koliko su žene na selu velika grupa i veliki potencijal. Šijački je posebno istakla da je više od 800 žena učestvovalo u tribinama i obukama za organsku proizvodnju hrane, što je pokazalo da su žene među prvima prepoznale značaj bezbedne hrane i da lakše prihvataju nove ideje.\nIskustva iz svakodnevnog života podelila je Biljana Pudar, predsednica Udruženja za razvoj turizma “Vikend” i polaznica Programa Podeli svoje znanje – postani mentorka. Biljana je po završetku studija odlučila da se vrati na selo i zaposli u porodičnoj firmi koja se bavi otkupom poljoprivrednih proizvoda. Tada se po prvi put bliže susrela sa položajem žena na selu i problemima sa kojima se žene suočavaju. Zajedno sa ostalim ženama pokušala da organizacijom različitih javnih događaja i uključivanjem ostalih žena, pokrene i nove incijative. Takođe, u saradnji sa Marijanom Gagro, ona radi na osnivanju zadruge proizvođačica jagoda, a u avgustu prošle godine je održala prvu školu feminizma za žene na selu, koju je uprkos otporu na koji je naišla, odlučila da nastavi i dalje.\nBlaženka Beronja, koja nas je ugostila na svom salašu, je jedna od onih žena koja je odlučila da napusti grad i sa svojim suprugom nastavi život na salašu u Bezdanu. Na salašu gaje domaće životinje i prave prirodne sireve i sapune od kozjeg mleka. Ovog leta će biti deo projekta koji će sa još 8 sela organizovati male letnje škole organske proizvodnje. Podstaknuta svojim iskustvom sa lokalnom zajednicom, koja joj je bila velika podrška prilikom započinjanja života na selu, posebno je istakla važnost multifunkcionalnog pristupa koji se zalaže za saradnju na lokalu. Neophodno je kroz rane aktivnosti žene na selu shvate šta ko može da ponudi i da od toga sklope jednu celinu i iskoriste sve što je moguće.\nU bogatoj diskusiji u tipičnom seoskom ambijentu konstatovano je da su žene na selu i dalje marginalizovana grupa, te da kao ekonomski resurs nisu u dovoljnoj meri prepoznate, ni iskorišćene. Bez obzira na poziciju, postoji potreba jedinke i inicijative u društvu za njihovim pravnim osnaživanjem, time je i veća mogućnost za uticanje na promenu percepcije položaja žena u čitavom društvu, kao i za ostvarenje potencijala razvoja koji bez sumnje postoji.\nNakon okruglog stola, mentorine i mentorke su imale priliku da posete tkačnicu Bezdanski damast i upoznaju se načinom proizvodnje najkvalitetnijeg damasta. Takođe, posetile su i Muzej parfemskih bočica Pudar, prvi privatni muzej registrovan u Srbiji, koji je sa svojom sestrom pokrenula Biljana Pudar, polaznica programa „Podeli svoje znanje - postani mentorka 2014/2015.


decembar, 2013 - Poluvreme.rs - sportski web portal - Strana 3\nSastanak predstavnika klubova sa gradskim većnikom za sport\nU velikoj sali Skupštine grada Pančeva danas će biti organizovan sastanak predstavnika sportskih klubova, sa resornm većnikom za sport Aleksandrom Farkašem, a u vezi pisanja, odnosno popunjavanja projekata za raspisani konkurs za 2014.godinu. Posle krate edukacije predstavnici klubova moći će da pitaju i ostale stvari koje ih zanimaju, da predlažu, kritikuju, sugerišu … Sastanak počinje...Dalje »\nNapisao Goran Mihajlov u kategoriji Košarka 14 decembra, 2013\nKošarkaši Tamiša u subotu, 14.decembra 2013.godine, u Hali sportova na Strelištu, odigrali su utakmicu 13.kola Košarkaške lige Srbije protiv ekipe Slobode iz Užica, i pobedili rezultatom 79:63 (18:13, 20:18, 16:11 i 25:21). Bila je ovo veoma važna utakmica za domaće košarkaše koji su se našli u seriji poraza, ali su u večerašnjem derbiju „začelja“ uspeli...Dalje »\nOdbojkašice Partizana ubedljive nad Dinamom\nNapisao Goran Mihajlov u kategoriji Odbojka 14 decembra, 2013\nU Hali sportova na Strelištu, u subotu 14.decembra 2013.godine, sastale su se odbojkašice Dinama i Partizan Vizure iz Beograda, u prvom kolu drugog dela Vinerštediše Superlige Srbije. Na početku susreta ekipa Partizana igrala je bolje, ređali su se poeni osvojeni dobrim servisima, blokom i kontranapadima, pa su gošće brzo došle do dvocifrene prednosti. „Lavice“ svojom...Dalje »\nAutomobilizam: Španci obožavaju Borkovića\nNapisao Redakcija u kategoriji Ostali sportovi 12 decembra, 2013\nŠpanci su poznati kao narod koji oseća veliku strast prema svim sportovima, ali se među njima izdvaja automobilizam. Oni su spremni da ostave sve samo da bi gledali trke najjačih šampionata, bilo da se voze mašine na dva ili četiri točka, pa zbog toga nije ni čudno što su gaje posebne simpatije za najboljeg srpskog...Dalje »\nVladimir Savić, dobitnik je „Spartakove“ nagrade od Sportskog saveza Vojvodine\nUpravni odbor Sprotskog saveza Vojvodine, na predlog Žirija za dodelu nagrade „Jovan Mimić-Spartak“ za 2013.godinu doneo je Odluku o dodeli najznačajnijeg sportskog priznanja u AP Vojvodini, na sednici održanoj 20.novembra 2013.godine. Na osnovu postignutih rezultata i ukupnog doprinosa sportu Vojvodine, jedan od ovogodišnjih laureata nagrade dobiće i Pančevac, Vladimir Savić sportski direktor i takmičar Triatlon...Dalje »\nNapisao Vladimir Kolarik u kategoriji Košarka 10 decembra, 2013\nKošarkaši Tamiša pretrpeli su ubedljiv poraz u 12.kolu Košarkaške lige Srbije na gostovanju ekipi Vršca rezultatom 94:63 (23:16, 21:13, 28:17, 22:17). Izabranici Bojana Jovičića, kao što i sam rezultat govori, u potpunosti su nadigrani na gostovanju u vršačkoj hali Milenijum u utakmici u kojoj je domaćin dominirao u svim segmentima igre i od početka do...Dalje »\nStarčevci ostali u trci sa Vrščanima\nNapisao Redakcija u kategoriji Fudbal 10 decembra, 2013\nPrvi deo sezone u Vojvođanskoj ligi Istok Starčevci su završili na trećem mestu sa samo dva boda zaostatka od prvoplasranog Vršca sa dobrim izgledima da se uključe u borbu za viši rang. Na poslednjem sastanku sa fudbalerima i trenerom Brankom Đokićem bili su predsednik Spase Spasenovski, direktor kluba Zoran Terzić i član uprave Petar Andrejić....Dalje »\nNapisao Redakcija u kategoriji Ostali sportovi 9 decembra, 2013\nTakmičari Dinama nastavljaju sa uspesima u finišu jesenje takmičarske sezone i ponovo su ostvarili sjajne rezultate. Ovoga puta uspeh je ostvaren u Inđiji gde je u nedelju, 8.decembra 2013.godine održano prvenstvo Srbije za kadete, juniore i mlađe seniore. Takmičari Karate kluba Dinamo bili su jedan od uspešnijih klubova na ovom takmičenju sa osvojenih pet...Dalje »


Ministar razvoja i poduzetništva Tuzlanskog kantona Nermin Hodžić učestvovao je na regionalnom sastanku World Association of Investment Promotion Agencies (WAIPA) u Mostaru. Riječ je o skupu koji je bio dobra prilika za susrete sa potencijalnim investitorima, pod nazivom „Iskustva i izazovi u privlačenju izravnih inozemnih ulaganja – Optimalna upotreba Programa postinvesticijske potpore u procesu privlačenja izravnih inozemnih ulaganja“.\nSastanak je organizovalo Svjetsko udruženje agencija za promociju ulaganja (WAIPA) u saradnji sa Agencijom za promociju inozemnih ulaganja u Bosni i Hercegovini (FIPA). Cilj skupa bila je razmjena iskustava i najboljih svjetskih praksi u procesu privlačenja investicija te jačanje regionalne saradnje agencija i predstavnika relevantnih institucija.\nOvom su prilikom prezentovani pristupi i iskustva u privlačenju investicija u regiji kao i njihov uticaj na ukupan iznos investicija. Predstavljen je i pozitivan primjer Naprednog programa postinvesticijske potpore koji je Grupacija svjetske banke razvila u BiH u saradnji sa FIPA-om.


Vujošević - Kad osećaj za pravdu izmakne kontroli... - Sportske.net\nVujošević - Kad osećaj za pravdu izmakne kontroli...\nTrener Partizana svestan da često ume da pretera u emotivnim reakcijama tokom utakmica svog tima, što je došlo do izražaja i u finalu ABA lige protiv Crvene zvezde. Ipak, tvrdi da iza svega ne stoji nikakva njegova zla namera, već jednostavno - osećaj za pravdu.\nZa Duška Vujoševića ni ova sezona nije protekla bez trofeja sa Partizanom. Ponovo je uspeo da formu svoje ekipe tempira da bude na vrhuncu onda kada je najpotrebnije i to je rezultiralo osvajanjem šestog trofeja ABA lige.\nIpak, finiš finalne utakmice sa Crvenom zvezdom, Vujošević je dočekao van svog radnog mesta, jer je u poslednjoj četvrtini zaradio isključenje. Neko će reći, ništa neobično, ako se ima u vidu da mu se to već više puta dešavalo, pogotovo ove sezone.\nTim povodom, trener Partizana u izjavi za ''Žurnal'' ističe da je svestan da često preteruje u takvim reakcijama, ali i da mnogi njegovi protivnici to koriste da ga isprovociraju.\n''Tačno je da često reagujem kako ne bih želeo, ali moja reakcija je uvek na neku već stvorenu situaciju koju ne kreiram ja. Znam da mi je to mana i moram da budem lukaviji u tim trenucima, popgotovo jer mnogi znaju za to i često prave provokaciju.\nPokušaću da da ubuduće toga više ne bude, ali jednostavno, to su trenuci kada proradi osećaj za pravdu, koji ume da izmakne kontroli...'', rekao je, između ostalog, trener Partizana u izjavi za ''Žurnal''.


Istinomjer monitoring Vlade FBiH i Vijeća ministara BiH: Dvije godine mandata, ispunjena četiri obećanja | Istinomjer\n31. Marta 2017.\t Alisa Karović\nNa polovini mandata Vlade FBiH, 9% obećanja vladajućih stranaka ima veliku vjerovatnoću za ispunjenost do kraja mandata. Sličan je rezultat stranaka koje čine Vijeće ministara BiH, gdje se u ovoj kategoriji nalazi 10% obećanja. Do sada su svega 4 obećanja u potpunosti ispunjena – tri na državnom i jedno na entitetskom nivou.\nStranke koje su formirale vlast na nivou FBiH ukupno su dale 364 obećanja na izborima 2014. godine, od čega je čak 263 obećanja u prve dvije godine mandata ostalo nezapočeto, a značajan napredak postignut je u radu na 33 obećanja. Na nivou BiH, nakon ulaska SBB u Vijeće ministara ukupno je praćeno 144 obećanja, od čega se u kategoriji slabe vjerovatnoće i dalje nalazi čak 115 obećanja.\nNajviše obećanja od svih stranaka dala je SDA (54 na državnom i 218 na entitetskom nivou), dok je najmanje obećanja imao PDP (15). Na nivou BiH, SDA ima najviše obećanja u kategoriji velike vjerovatnoće za ispunjenost (8 od 54, ili 15%), dok je to na federalnom nivou (8 od 53, također 15%). Gledajući pojedinačne oblasti djelovanja izvršne vlasti, najviše pozitivno ocijenjenih obećanja na državnom nivou je u spoljnoj politici (20% obećanja, ili 8 od 41). Najlošija je oblast pravne države, u kojoj se nijedno od 19 obećanja ne nalazi u ovoj kategoriji. Na entitetskom nivou, najveći procenat uspješno realiziranih obećanja je u oblasti socijalne politike (25%), a najmanji u oblasti ekonomije (2%).\nU oblasti ekonomije data je skoro polovina ukupnog broja obećanja na nivou FBiH (167 od 364), od čega je značajniji rezultat postignut tek u 3 obećanja, a u 118 nije bilo nikakvog napretka. Među obećanjima na kojima je započet rad nalaze se obećanja SDA o aktivnostima na izgradnji tehnoloških parkova i jačanju finansijske discipline; HDZ-ovo obećanje o lakšem pokretanju poslovanja, te su konačno učinjeni prvi konkretni koraci ka usvajanju dugo najavljivanog Zakona o šumama. Sa druge strane, u oblasti poljoprivrede zabilježeno je i nekoliko obećanja na kojima je rad u drugoj godini mandata zaustavljen – izostalo je formiranje sektora za poljoprivredno zemljište, nisu povećana sredstva za otkup domaćih proizvoda Direkciji za robne rezerve, i sl. Zanimljivo je da je na nivou BiH postignut bolji rezultat u oblasti ekonomije, gdje je 15% (6 od 39) obećanja pozitivno ocijenjeno, od čega najviše u oblasti infrastrukture, gdje je SDA zabilježila i drugo ispunjeno obećanje (usvajanje politike i strategija saobraćaja BiH). Na nivou FBiH je, pak, došlo do zastoja u brojnim obećanjima ove stranke koja se odnose na cestogradnju, željeznički saobraćaj i izgradnju novih energetskih postrojenja.\nU oblasti socijalne politike, od ukupno 93 obećanja u FBiH, bilježi se značajniji progres u ispunjavanju 22, što je napredak u odnosu na prošlu godinu, iako je veći dio datih obećanja (54) i dalje bez napretka. U progresu su obećanja sve tri partije vezane za reformu penzionog sistema, za koju je potrebno još da se usvoji novi Zakon o PIO, a nedavnim usvajanjem Zakona o hraniteljstvu napravljen je i progres u obećanjima HDZ i SDA o alternativnom smještaju za djecu bez roditelja. Pozitivnim ocjenama su ocijenjena i obećanja vezana za porast zaposlenosti i smanjenje nezaposlenosti, a ispunjeno je i jedno obećanje SDA u ovoj oblasti – o uspostavi registra branitelja. Započet je rad na zakonima o porezu na dohodak i doprinosima, ali se može desiti da će se time i prekršiti obećanja SDA o smanjenju poreskih opterećenja na plate, u zavisnosti od toga koji će se od ponuđenih modela zakona usvojiti.\nDržavno uređenje na nivou Federacije BiH je oblast u kojoj, na polovini mandata aktuelne Vlade, nema nijedne pozitivne ocjene. Od 15 obećanja koja su dale stranke na vlasti, na 12 nije ni započet rad, dok su prekršena 3 obećanja SDA i HDZ-a, koja se odnose na troškove, plate i naknade u administraciji, koji su u protekloj godini porasli. Na državnom nivou je 21 od 26 obećanja ostalo nezapočeto, uključujući i goruća pitanja poput izmjena Izbornog zakona, statusa Grada Mostara, te presude “Sejdić i Finci”.\nU oblasti pravne države na nivou FBiH, nabolje se promijenila ocjena samo jednog od 23 data obećanja, jer je u protekloj godini započet rad na reviziji privatizacije kompanija poput Dite, Feroelektra, hotela Holiday Sarajevo, Vranice, itd. Na nivou BiH, od ukupno 19 započet je rad na samo 3 obećanja vezanih za realizaciju državne Strategije za rad na predmetima ratnih zločina. Progres je napravljen kada je u decembru 2016. godine potpisan ugovor sa Delegacijom EU u BiH, kojim je osigurana podrška u vrijednosti od 7,5 miliona eura za procesuiranje ovih predmeta. U ostalim obećanjima, na oba nivoa vlasti nije bilo napretka u odnosu na prvu godinu mandata.\nNa oblasti zdravstva u FBiH se također nije radilo u posljednjih godinu dana, te je 15 od 16 obećanja ostalo bez ikakvog napretka, uključujući i pitanja poput reforme zdravstvenog sektora i obezbjeđivanja pokrivenosti zdravstvenom zaštitom za sve građane/ke. U progresu je samo obećanje o kontinuiranoj reviziji esencijalne liste lijekova. Jedino obećanje u ovoj oblasti na državnom nivou, o osnivanju državnog ministarstva zdravstva, i dalje je nezapočeto.\nU oblasti spoljne politike sve partije su dale obećanja o približavanju BiH Evropskoj uniji, te je 8 ovakvih obećanja, od ukupno 41, dobilo ocjenu “u progresu” nakon aplikacije i dobijanja upitnika Europske komisije za azliku od obećanja o približavanju Bosne i Hercegovine NATO-u, gdje nije bilo progresa.\nU oblasti obrazovanja, nauke, kulture, sporta i mladih, od ukupno 59 obećanja datih na oba nivoa vlasti, u ovom izvještajnom periodu započet je rad na njih 6, a značajniji napredak zabilježen je u njih 5, uključujući omogućavanje pripravničkoga staža i zapošljavanje mladih kroz Uredbu o poticanju zapošljavanja Vlade FBiH. Zaustavljen je rad na obećanom obaveznom srednjoškolskom obrazovanju u FBiH, jer od početka 2016. godine, kada je Vlada usvojila “Informaciju o mogućnosti uvođenja obaveznog dvogodišnjeg srednjoškolskog obrazovanja”, više nije rađeno na ovom pitanju.\nSveukupno, iako sam po sebi skroman, u drugoj godini mandata je napravljen određeni napredak u odnosu na prvu. Na nivou BiH, udio pozitivno ocijenjenih obećanja porastao je sa 3% na 10%, dok je udio najlošije ocijenjenih obećanja porastao sa 79% na 80%. U FBiH, udio obećanja u kategoriji velike vjerovatnoće za ispunjenost porastao je sa 2% na 9%, dok su obećanja sa slabom šansom za ispunjenost smanjena sa 81% na 72%.\nIstinomjer: Monitoring Vlade FBiH i Vijeća ministara BiH from Skali Yo\nInicijativa za uspostavu rezervnog sastava Ministarstva unutrašnjih poslova Republike Srpske koja je posljednjih...\nIako se gradnja brze ceste Lašva – Nević polje, koja je dio dionice od Lašve do Jajca i dalje prema bosanskoj Krajini, najavljuje skoro dvije decenije, kako sada stvari stoje, neće početi uskoro....\nLjubo Bešlić ima još 2 članak/a na Istinomjeru, više informacija o ovom akteru možete naći ovdje\nMarina Pendeš ima još 8 članak/a na Istinomjeru, više informacija o ovom akteru možete naći ovdje\nDa postoje problemi u privrednom kombinatu Aluminij d.d. Mostar, kako po pitanju poslovanja i unutrašnjih neslaganja Nadzornog odbora i uprave, tako i zbog sve većeg gomilanja dugovanja, javnost i...


Lavrov: Predlog o produžetku Sporazuma o strateškom naoružanju nije znak slabosti Rusije - 12.11.2020, Sputnik Srbija\nPredlog Rusije za produženje Sporazuma o smanjenju strateškog naoružanja sa Sjedinjenim Američkim Državama nije znak slabosti Moskve, kako to američka strana... 12.11.2020, Sputnik Srbija\n11:35 12.11.2020 (Osveženo: 01:03 26.08.2021)\nPredlog Rusije za produženje Sporazuma o smanjenju strateškog naoružanja sa Sjedinjenim Američkim Državama nije znak slabosti Moskve, kako to američka strana pokušava da predstavi, izjavio je ministar spoljnih poslova Rusije Sergej Lavrov.\n„Svako može da dobije u ovoj situaciji, ako govorimo o sporazumu o strateškom naoružanju, samo ako se ovaj ugovor produži bez preduslova“, istakao je Lavrov.\n„To smo predložili pre više od godinu dana, a oko toga su Amerikanci, iz nekog razloga, odjednom počeli da traže znake naše slabosti i zainteresovanost da sporazum mora biti produžen po svaku cenu. Počeli su da iznose neprihvatljive zahteve“, rekao je Lavrov na onlajn konferenciji za štampu.\nRuski ministar dodao je da su poslednje izjave odlazeće američke administracije po pitanju mogućeg produženja ovog sporazuma „užurbane“.\n„Navodno, Rusija nema mnogo vremena da odluči s kim želi da potpiše (sporazum): sa Trampom, ili želi da sve ovo pokloni Bajdenu, ili ipak želi da udovolji Trampu, kako bi on ukrao Bajdenu spoljnopolitički trijumf“, rekao je Lavrov i dodao da su to razgovori koji se vode sa stanovišta mentaliteta „ko će pobediti, ko će izgubiti“.\nMinistar je ponovio da je Rusija u ovoj situaciji zainteresovana da sve strane pobede.\nTakođe je naveo i da Moskva ne očekuje jasne predloge Sjedinjenih Američkim Država o Sporazumu o smanjenju ofanzivnog naoružanja dok se ne sumiraju konačni rezultati izbora.\n„Mislim da sada, u uslovima uzrujanosti koja se razvila u Sjedinjenim Američkim Državama u okviru tekućeg prebrojavanja glasova, tužbi i drugih perturbacija, od Amerikanaca – ni od Trampovih ljudi, ni od budućeg Bajdenovog tima – verovatno ne treba očekivati nikakve razumljive predloge koji bi bili realni i koji ne bi bili prožeti trenutnom situacijom“, objasnio je Lavrov.\nNeprihvatljivi američki uslovi\nŠef ruske diplomatije istakao je da su SAD nedavno postavile mnoge dodatne uslove za produženje ovog sporazuma, koji su za Rusiju neprihvatljivi.\n„Već smo bili u takvoj situaciji kada su američki inspektori sedeli na kontrolnim punktovima našeg vojno-industrijskog kompleksa. Bilo je to devedesetih godina i, shvatate, više nikada neće biti povratka na ovaj sistem“, naglasio je ministar.\n„Ne znam čega ovde ima – interesovanja za pravi dijalog o strateškoj stabilnosti kako bi se osigurala bezbednost i svoje zemlje, i svojih saveznika, i čovečanstva u celini, ili ipak, kako mi se čini, ima više nekog piara, pokušaja da se sebi podigne cena“, zaključio je Lavrov.\nLavrov je podsetio da Rusiji nije potrebno produženje Sporazuma o strateškom naoružanju ništa više od Sjedinjenih Američkih Država.\n„Veoma bismo želeli da ga produžimo i stavili smo na sto sve što se može učiniti za to. Odgovor treba da daju Amerikanci. Ako je odgovor negativan, pa, živećemo bez ovog sporazuma. Imamo sve kako bismo osigurali našu bezbednost“, precizirao je ministar.\nLavrov je dodao da je Moskva spremna da u dijalogu o Sporazumu razgovara o novim vrstama naoružanja, ali sistemi „Posejdon“ i „Burevesnik“ ne potpadaju pod taj dokument.\n„Spremni smo da započnemo razgovor o svim novim vrstama naoružanja, uključujući i ona koja je predsednik Putin najavio pre dve godine i koja se sada aktivno razvijaju i stupaju u službu. Sistemi ‘Sarmat’ i ‘Avangard’, otvoreno smo izjavili, potpadaju pod Sporazum o strateškom i ofanzivnom naoružanju. Spremni smo da ovo oružje uvrstimo u sporazum. Ostalo – „Posejdon“, „Burevesnik“ i brojni drugi ne potpadaju pod ovaj sporazum“, precizirao je Lavrov.\nSporazum o strateškom naoružanju\nPredsednik Rusije Vladiimir Putin predložio je u oktobru da se Sporazum o smanjenju strateškog ofanzivnog naoružanja (START-3) produži na godinu dana bez ikakvih preduslova i poručio šefu ruske diplomatije Sergeju Lavrovu da formuliše taj stav Rusije i predoči ga Americi.\nSporazum ostaje na snazi deset godina (do 5. februara 2021. godine), osim ako ne bude zamenjen naknadnim sporazumom pre tog datuma. Takođe se može produžiti za najviše pet godina (odnosno do 2026. godine) uz obostranu saglasnost strana.\nStrateško naoružanje: Amerika ima novu ponudu za Rusiju


Jeftini letovi iz Somalije za Singapur - Avionske karte Somalija Singapur - eSky.ba\nLetovi iz Somalije za Singapur\nPretražite letove iz Somalije za Singapur\nProvjerite najbolje ponude letova iz Somalije za Singapur\n✔ Postoje li posebne ponude za letove iz Somalije za Singapur na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Singapur?\n✔ Ako rezerviram let iz Somalije za Singapur, mogu li rezervirati ujedno i smještaj?\n✔ Koje avio-kompanije nude letove iz Somalije za Singapur?\nBudite sigurni, da na eSky.ba ponuda letova iz Somalije za Singapur uključuje ne samo niskotarifne avio-kompanije, već i one koje su specijalizirane za visoki standard.


25. i 26. septembar: Delovi Bečeja, Bačkog Gradišta i Radičevića bez struje - Portal Moj Bečej - Bečejske opštine iz ugla građana!\n25. i 26. septembar: Delovi Bečeja, Bačkog Gradišta i Radičevića bez struje\nZbog radova na mreži deo Bečeja, Bačkog Gradišta i Radičevića ostaće bez struje tokom dana u sredu i četvrtak (25. i 26. septembar).\nU sredu 25. septembra delovi Bačkog Gradišta biće bez struje od 9.30 do 10 sati – deo od Sonje Marinković prema Čurugu (Novo naselje).\nIstog dana, od 9 do 11 sati u Bečeju će bez struje biti sledeći delovi: Srete Glavaškog, Proleterska, Dobrovoljačka i Partizanska od Topolskog puta do Zilahi Lajoša.\nU četvrtak 26. septembra, od 10.15 do 10.45 – naselje Radičević – deo Srbobranskog puta u Bečeju od broja 28 prema Radičeviću.\nOznake: Bačko GradišteBečejRadičevićStruja


Milojević pred Mačvu: Kup je bitan, želimo trofej (VIDEO) - BUTASPORT.RS\nMilojević pred Mačvu: Kup je bitan, želimo trofej (VIDEO)\nDate: новембар 19, 2019\nin: Crvena zvezda, Fudbal, Kup Srbije, Superliga\nTrener fudbalera Crvene zvezde Vladan Milojević, uoči duela sa Mačvom u osmini finala Kupa Srbije, poručio je da je cilj njegovog tima da osvoji taj trofej posle čak osam godina čekanja. Utakmica osmine finala Kupa između Crvene zvezde i Mačve igra se u sredu od 18 sati na stadionu “Rajko Mitić”.\n“Kup je veoma bitan za nas, daćemo sve od sebe da dođemo do završnice i borimo se za trofej. Mačva je ekipa čija pozicija na tabeli u domaćem prvenstvu, ne prikazuje njihov realan kvalitet. Uz vredan rad i trenera Aničića, koji je iskusan i već je ostvarivao uspehe sa Mačvom, utisak je da ih očekuju bolji rezultati. Kup utakmice nemaju dodirne tačke sa prvenstvom, tako da trebamo da budemo oprezni. Želimo da osvojimo Kup Srbije”, rekao je Milojević na konferenciji za medije na stadionu “Rajko Mitić”.\n“Mačva ima težak domaći teren i publiku koja je orijentisana ka lokal-patriotizmu sa velikim brojem igrača iz Šapca ili okoline. Svi oni žive za Mačvu”, istakao je Milojević i dodao da je zdravstveno stanje Matea Garsije bolje i da je od lekarskog tima dobio zeleno svetlo da se naredih dana priključi radu ekipe.\n“Veliki sam optimista kada je u pitanju naša reprezentacija, jer sam patriota. Volim Srbiju i uvek verujem da možemo da pobedimo. Nadam se da ćemo proći baraž, a naravno da mi je i drago što su i fudbaleri Crvene zvezde deo našeg nacionalnog tima”, zaključio je Milojević.\nUtakmica osmine finala Kupa između Crvene zvezde i Mačve igra se u sredu od 18 sati na stadionu “Rajko Mitić”.


SUĐENJE MILOŠEVIĆU: PRAVDA, PREVARA ILI FANTAZIJA? | Institute for War and Peace Reporting\nUčesnici konferencije procenjuju nastup Haškog tribunala i pitaju se da li je suđenje bivšem srpskom lideru bilo pravično.\nNešto više od mesec dana nakon što je bivši jugoslovenski predsednik Slobodan Milošević sahranjen u Požarevcu, uz svu pompu i sjaj raskošne ceremonije ispraćaja iz Beograda, nema mesta bojazni da će i njegovo suđenje biti pokopano skupa s njim.\nOve sedmice su se u irskom Centru za ljudska prava u Galveju – na konferenciji pod ambicioznim naslovom „Suđenje Slobodanu Miloševiću: Presuda“ – okupili službenici Tribunala, eksperti za Balkan, akademici, diplomate i sudski komentatori.\nVeć prilikom otvaranja rasprave, stručnjak za genocid i direktor Centra, Vilijem Šabas (William Schabas), priznao je neobičan karakter ovog skupa. „Ne mogu se setiti da se išta slično ikada desilo u međunarodnom pravu“, rekao je on. „Sigurno je da to nikada ne bismo mogli napraviti u našim nacionalnim pravnim sistemima.“\nZamisao o konferenciji proistekla je iz osećanja da neočekivana Miloševićeva smrt, nakon skoro pune četiri godine suđenja, zahteva neku vrstu logičnog završetka, koji sudije Tribunala više ne mogu obezbediti.\nMeđutim, debata se nije odnosila na krivicu ili nevinost samog Miloševića, već na izricanje presude samom Tribunalu. Umesto rasprave o uverljivosti dokaza iznetih protiv bivšeg predsednika, naglasak je bio na tome kako su oni predočeni.\nUčesnici su razmatrali pitanje pravičnosti samog suđenja, te da li je dovoljno toga učinjeno da bi se zaštitila prava bivšeg predsednika koji je sam zastupao svoju odbranu.\nKonferencija je uglavnom protekla u kritičkom tonu, koji se sa rasprave o proceduralnim aspektima Miloševićevog suđenja preneo i na pitanja osnovnih principa, pri čemu su neki učesnici tvrdili da je Tribunal od samog početka bio ispolitizovan, te da se stoga nije ni polagalo previše nade u njegovu pravičnost.\nSuprotan stav jedva da se čuo u Galveju – a to je da nesumnjivi problemi na koje je Haški sud nailazio tokom procesa ne bi trebalo da zamagle širu sliku. Pristalice Haga su isticale kako ratni zločinci moraju biti izvedeni pred sud pravde i da je zajednicama koje su sudelovale u sukobima potrebna neka vrsta zaključka – te da sve strane u podjednakoj meri moraju biti obuhvaćene istragom.\nJedan od govornika koji je na tome posebno insistirao bio je Majkl Šarf (Michael Scharf), direktor Međunarodnog pravnog centra Frederik K. Koks (Frederick K. Cox) pri Univerzitetu Kejs Vestern Risrv (Case Western Reserve), koji je rekao kako je sa pojavom Haškog suda „nakon doba imuniteta nastupilo doba odgovornosti“.\nMiloševićev službeni branilac, Stiven Kej (Stephen Kay), bio je pak među onima koji su izrazili zabrinutost da bi politička istorija Tribunala mogla ugroziti njegovu sposobnost da dijeli pravdu na pošten i koherentan način.\nOn je zastupao stav po kojem se pred „ad hoc“ tribunalima – kakav je i Međunarodni krivični sud za bivšu Jugoslaviju (MKSJ) – odvijaju „politička suđenja“ koja na kraju bivaju „opterećena ograničenjima nametnutim od strane međunarodne zajednice koja ih je i začela“.\nKej i njegova saradnica Džilijen Higins (Gillian Higgins) prisustvovali su svim zasedanjima na ovom suđenju, a bili su zaduženi i za pisanje Miloševićevih podnesaka Tribunalu. Iz jedinstvene pozicije nekoga ko je bio u neposrednom kontaktu sa Miloševićem, Kej odlučno tvrdi da postupak protiv njegovog klijenta predstavlja primer „selektivne pravde“.\n„[Haška suđenja] pokrenuta su kao procesi koji bi trebalo da koriste zajednici u kojoj je ratni sukob nastao. Ali svi znamo da države i nacije uspevaju da izbegnu kaznu [za kršenje zakona] ako se se nalaze na pravoj strani Saveta bezbednosti Ujedinjenih nacija”, rekao je on.\nPravičnost, pored ostalog, zavisi i od toga da li za svakoga važe ista pravila i uslovi, a Kej i ostali učesnici konferencije u Galveju tvde da se za Miloševićevo suđenje to ne može reći.\nBritanski novinar Džon Lafland (John Laughland), koji upravo piše knjigu u kojoj zastupa stav da je suđenje predstavljalo „izvrtanje međunarodnog prava“, upitao je zbog čega pred jugoslovenskim Tribunalom nije optužen i NATO – za ratne zločine počinjene tokom kontroverznih vazdušnih udara na Kosovu, u periodu od marta do juna 1999.\nBivši ambasador Stejt dipartmenta za ratne zločine, Dejvid Šefer (David Scheffer), odgovorio je da je njegova vlada, zajedno sa tužilaštvom, „puno radila“ na tom pitanju, te da „odlučno“ stoji na stanovištu da istraga nije bila potrebna.\nŠefer je odlučno porekao i da je američka vlada uticala na tužilaštvo da 1999. podigne optužnicu protiv Miloševića. „[Haški tribunal] je nezavisan sud“, rekao je on.\nUprkos takvim uveravanjima, česte su primedbe da optužnicu protiv Miloševića – u kojoj su na 166 stranica opisani navodni zločini u Bosni, Hrvatskoj i na Kosovu – nije sačinilo neko nezavisno telo.\nMeta Šabasove kritike naročito je bila bosanska optužnica, kojom se Milošević tereti za genocid i saučesništvo u genocidu počinjenom nad bosanskim Muslimanima. Šabas je ukazao na to da „insistiranje na optužbi za genocid“ samo zato da se „zadovolji jedna trećina Jugoslavije“ nije pravi način da se vodi sudski postupak.\nOn je istakao da čak ni najpoznatiji zločin genocida izvršen u ratovima na području bivše Jugoslavije – masakr koji su nad oko 8,000 muslimanskih muškaraca i dečaka u Bosni izvršile srpske trupe – nije naredio Milošević, niti bilo ko iz srpskog rukovodstva u Beogradu.\nKej je pak dodao da zloglasni video-snimak jedinice Škorpioni, na kojem se navodno vide pripadnici paravojnih jedinica bosanskih Srba kako vrše egzekucije u Srebrenici, „nije uključen u dokazni materijal protiv Miloševića“, već da je „samo emitovan [tokom suđenja] kako bi o njemu izvestili svetski mediji”.\nTo, međutim, nisu i jedine primedbe koje su Miloševićevi branioci izneli na račun pravičnosti postupka.\nDžilijen Higins tvrdi kako su dužina i obim optužnice predstavljali „preterano veliko“ opterećenje za sve učesnike procesa. Ona se pozvala na podatak po kojem je u Miloševićevoj optužnici samo deportacija opisana u vidu osam različitih formi zločinačkog ponašanja na 64 lokacije koje se protežu na 13 opština. Dokazni materijal tužilaštva dosegao je količinu od 85,526 stranica pisanog materijala i 117 video-zapisa.\n„Nije li proces bio isuviše obiman i dalekosežan da bi bio pravičan?“, upitala je ona.\nZaključak Higinsove bio je da iako međunarodna suđenja nisu nužno i nepravična, važi pravilo da „što je veće ratište i što je duži rat, to je teže zaštititi prava okrivljenog“.\nTokom suđenja su mnogi posmatrači tvrdili da je situaciju u sudnici dodatno otežavao i sam Milošević. Međutim, kad je Šarf rekao da je Milošević opstruirao suđenje, usledile su salve kritike na njegov račun.\nHiginsova se oštro usprotivila karakterizaciji Miloševića kao nekog ko je remetio proces, dodavši da ni sudije nikad nisu stekle takav dojam.\nBraneći neretko neprijateljsko držanje bivšeg predsednika, Higinsova je konstatovala: „Sudnica je bojno polje, i Milošević se upravo za to i pripremio.“\nŠabas je potvrdio da Milošević u sudnici „nije bio ni odbojan ni težak“, dok je Kej rekao da je razlog zbog kojeg su se ljudi protivili tome da Milošević zastupa samog sebe bila „politička ekspeditivnost“, a ne opstrukcije sa njegove strane.\nKej odlučno tvrdi da je pitanje Miloševićevog prava da se sam brani bilo ključno za uspeh čitavog suđenja. „Suđenje mora da bude organizovano tako da postupak vodi onaj ko ga najbolje poznaje“, rekao je on. „A nijedan advokat na svetu nije poznavao ovaj slučaj bolje od samog Miloševića.“\nAli i pored svih primedbi, Miloševićevi advokati su pažljivo izbegavali da krivicu svale na pojedince unutar samog Tribunala. Štaviše, Higinsova je u zaključku svog izlaganja nastupila iznenađujuće pomirljivo.\n„Bacajući pogled unatrag, na sudnicu i one koji su u njoj proveli čitave dane i godine, stiče se utisak da su svi akteri bili beskrajno posvećeni zaštiti prava optuženog, bez obzira koliko različito su ta prava shvatale strane u procesu“, rekla je ona.\nTokom konferencije se kao poseban problem nametnula razlika u pristupu koji su imali učesnici u haškom suđenju.\nBivši šef tužilaštva Haškog tribunala, Majkl Džonson (Michael Johnson), ukazao je na to da tužioci nisu uvek bili saglasni oko toga kako treba postupiti.\n„Tužilaštvo je velika institucija, koja ne govori uvek jednim glasom“, rekao je on, dodajući da su razlike u kulturama i procedurama nacinalnih sudova dovele do razilaženja u stavovima među samim tužiocima, čak i kada je reč o tako elementarnim pitanjima kao što je cilj samog suđenja.\n“[U samom tužilaštvu] ima onih koji smatraju da je njihov posao da utvrde istoriju sukoba. Ima [takođe] i onih koji čvrsto veruju da je posao tužilaštva utvrđivanje krivice ili nevinosti okrivljenog”, rekao je Džonson.\nUpravo ta razlika je, tvrdi Kej, presudna. Ako Tribunal pokuša da napiše istoriju, zapostaviće detalje vezane za pojedine zločine.\n„Gubite iz vida leševe u dečjim bazenima s peskom, opustela sela, granatiranje gradova“, rekao je on. „A sve to predstavlja materijalnu podlogu samog suđenja.“\nPa iako su mnogi učesnici konferencije u Galveju kritikovali način na koji je vođeno suđenje, pa i neke važne principe, nekolicina njih je, poput Marka Vlašića – koji je na suđenju Miloševiću radio na strani tužilaštva – podsetila sve okupljene na to da je ovo suđenje posledica stvarnih akata nasilja.\n„Svedoci su [u Tribunal] stizali iz celog sveta. Za njih je to bilo pozitivno iskustvo: vratili su se u svoje gradove, varošice, sela i zaseoke, gde su drugima pričali o tome kako su svedočili protiv onog ko je izazvao toliko nevolja u njihovim zemljama“, rekao je Vlašić.\n„Vrlo je lako distancirati se i raspravljati o suđenjima na apstraktan način; ali masovne grobnice razasute su širom Balkana. MKSJ služi kao forum za ove izgubljene duše.“\nHelen Warrell je saradnica IWPR-a.


MMF o srpskoj privredi: Srednjoročni izgledi povoljni, a evo i na šta su konkretno skrenuli pažnju – Bankar.rs\nHome/BANKE/NBS/MMF o srpskoj privredi: Srednjoročni izgledi povoljni, a evo i na šta su konkretno skrenuli pažnju\nSrbija je svoje mehanizme odbrane gradila na vreme, o čemu svedoče i visoke devizne rezerve i geografska i projektna rasprostranjenost investicija, što nam sada omogućava da bolje upravljamo krizom, rekla je guverner NBS Jorgovanka Tabaković.\n“Važan faktor stabilnosti u Srbiji, što i ova kriza pokazuje, jeste stabilnost deviznog kursa i izvesnost u poslovanju koju ta stabilnost donosi. Ni tokom prethodnih mesec dana, kao ni tokom prethodnih epizoda povećanih međunarodnih rizika, nismo dopustili da spoljni šokovi dovedu do prekomernih oscilacija deviznog kursa”, rekla je guverner Tabaković.\nU razgovorima je konstatovano i da su vlasti u Srbiji formirale radnu grupu koja će pomagati kompanijama da prebrode poremećaje u lancima snabdevanja.\n“Narodna banka Srbije godinama unazad održava stabilnost ne samo na deviznom već na celokupnom finansijskom tržištu i tako ćemo nastaviti da radimo i u narednom periodu. U punoj koordinaciji svih politika, u Srbiji ćemo voditi računa da i u aktuelnim globalnim neizvesnostima obezbedimo maksimum povoljnih uslova poslovanja u Srbiji i da ostanemo garant stabilnosti i mira”, zaključila je guverner Jorgovanka Tabaković.\nIzgledi MMF privreda\nPregled štampe - sreda 23.03.2022.


Saznajte kako da osvojite 10 savršenih Vichy paketa - Smedia\nSaznajte kako da osvojite 10 savršenih Vichy paketa\nUkoliko ste već prelistale novi broj magazina Cosmopolitan, sigurno ste na strani broj 35. primetile uzorak pudera Vichy Dermablend [3D Correction] i pitate se šta da uradite sa njim? Ili vas je zaintrigirao naš naslov i razmišljate kako da osvojite 10 Vichy vrednih paketa? Kao i uvek, imamo odgovore!\nSigurno se i vama desilo da u cilju savršenog tena na svoje lice nanesete više slojeva kozmetičkih proizvoda. I kao rezultat, umesto porculanskog tena, dobijete neprirodan izgled koji podseća na masku.\nNa takve probleme zaboravite, jer novi korektivni puder


Završena Parada ponosa, sprečeni veći sukobi | Autonomija\nZavršena Parada ponosa, sprečeni veći sukobi\nNa psovke, uvrede i povike "Ubij, ubij pedera", učesnici povorke uzvraćali su povicima "Ljubi, ljubi pedera"\nPrva Parada ponosa u Crnoj Gori održana je danas u Budvi uz veliko prisustvo policije koja je uspela da spreči protivnike održavanja tog skupa da napadnu učesnike povorke.\nUčesnike povorke su tokom šetnje gradom na svakom koraku dočekivale pogrdne reči, kamenice i psovke protivnika Parade, ali su jake snage policije sprečile veće\nNa psovke, uvrede i povike „Ubij, ubij pedera“, učesnici povorke uzvraćali su povicima „Ljubi, ljubi pedera“.\nNekoliko desetina protivnika održavanja današnje Parade ponosa u Budvi ispred Hotela „Mogren“ je kamenicima i staklenim čašama gađalo učesnike povorke, ali je policija sprečila direktan sukob i potisnula ih van prostora predviđenog za održavanje skupa. Oni su potom pokušali da probiju kordon, gađajući policiju kamenicama i staklenim čašama, a, bežeći od policije, uleteli su u jedan lokal koji su polupali.\nUz učesnike prve Parade ponosa u Budvi bili su i predstavnici Vlade Crne Gore, opozicije i nevladinih organizacija. Prisutni su bili savetnik premijera Crne Gore Jovan Kojčić, predstavnica Ministarstva spoljnih poslova Zorica Marić Đorđević, pomoćnik ministra za ljudska prava Sabahudin Delić i savetnica predsednika parlamenta za medije Snežana Burzan.\nUčesnici povorke nosili su transparente na kojima je pisalo „I ja sam kao i ti“, „Ista prava za sve“ i „Ovo je i moj svet“.\nNa kraju održavanja Parade ponosa u Budvi učesnicima skupa, kojih je bilo nekoliko desetina, obratili su se organizatori i predstavnici vlasti.\nU Budvi su i posle završetka današnje Parade ponosa nastavljeni neredi, a policija je privela nekoliko izgrednika posle incidenata koji su se desili na šetalištu u centru\nKako javlja dopisnica agencije Beta, na ulicama u centru Budve i dalje protestuje veliki broj protivnika gej parade, među kojima je najviše mladih, a najekstremniji od njih gađaju policiju kamenicama.\nJake snage crnogorske policije uspele su da nakon završetka prve Parade ponosa u Crnoj Gori iz centra Budve bezbedno evakuišu učesnike tog skupa.\nĐukanović: Za ljudska prava svih ljudi\nCrnogorski premijer Milo Đukanović rekao je danas da vlast i opozicija treba „i javno i tajno“ da podržavaju poštovanje ljudskih prava.\n„Ne možemo javno biti za ljudska prava, a tajno protiv“, rekao je Đukanović u Skupštini Crne Gore, povodom opaski poslanika opozicione Socijalističke narodne partije Srđana Milića u vezi s današnjom paradom ponosa u Budvi.\n„Vlada se zalaže za dosledno poštovanje ljudskih prava svih ljudi. Ako je tako, onda smo obavezni da se u iskušenjima, kao što je ovo danas u Budvi, ponasamo u skladu s takvim opredeljenjima“, kazao je Đukanović, u okviru takozvanog premijerskog sata u parlamentu, kada predsednik vlade odgovara na pitanja poslaničkih klubova.\nNa Milićevu opasku zašto danas nije u Budvi, kad već podržava paradu ponosa, Đukanović je rekao da on nije za „političko paradiranje“.\n„Možete biti gde god da ste, na paradi ili u parlamentu, to je nevažno, mnogo je važnije poštovati ljudska prava i to reći svima, i onima koji se protive održavanju gej parade, jer je to evropski standard“, kazao je Đukanović.\nCrnogorski premijer je rekao da učesnici parade ponosa ničim nikoga ne ugrožavaju, ne ugrožavaju ničija ljudska prava, pa nema potrebe da se ugrožavaju ni njihova ljudska prava.


Ugovor koji bi promenio sudbinu Srbije da ga je prihvatila, potpisan je 26. aprila 1915. godine. Od tada je prošlo više od 100 godina, ali misao prof. dr Laze Kostića (1897-1979) o ovom događaju i dalje važi: „Jedan takav primer velikodušnosti i istovremeno ludosti nije poznat u istoriji. Srbija se odriče u korist svojih najvećih neprijatelja, Hrvata, dobitka, koji se samo jedanput u istoriji dodeljuje!“\nTom prilikom su se u Londonu sastale Francuska, Velika Britanija i Rusija da bi odlučile o uslovima za pristupanje Italije u rat na strani Antante, a tada su definisane i teritorije koje je trebalo da pripadnu Srbiji i Crnoj Gori. Srbija je, prema Italiji, trebalo da ostane neinformisana o ovim odlukama, međutim, sile Antante su se usprotivile i Srbiji potvrdili teritorijalno proširenje 4. avgusta 1915.\nPo završetku rata i pod uticajem američkog predsednika Vilsona, došlo je do promene ugovora. Nova podela teritorija zasnivala se na etničkom principu, pri čemu je Italija ostala bez obećanih oblasti, ali kompenzacija je trebala da usledi u vidu dela nemačkih kolonija u Africi i kontrole nad Albanijom.\nMeđutim, Srbija, koja je trebala da prođe najbolje, nije prihvatila ovaj ugovor, već je ostala pri tome da želi zajedničku državu sa Hrvatima i Slovencima. Neki istoričari tvrde da su Saveznici primorali Srbiju na to ujedinjenje, ali istina je drugačija. Saveznici jesu vršili pritisak na Pašića da prihvati Veliku Srbiju, jer su hteli da sačuvaju Austrougarsku kao protivtežu Nemačkoj. Pašić je uspeo u ovu ideju da ubedi i mladog Aleksandra, koji je rado prihvatio proširenje teritorije, ali nije shvatao razliku između države sa Hrvatima i Slovencima i Velike Srbije. Nekoliko godina kasnije ova odluka mu se obila o glavu, a cela Srbija i njen narod propatili su tokom Drugog svetskog rata.\nPostavlja se pitanje: Da li bi i na koji način sudbina Hrvata i Slovenaca bila drugačija, da ih Srbija nije prihvatila?\nSlovenci bi se kao narod verovatno asimilovali podeljeni između Austrije i Italije i država Slovenija ne bi postojala, a Hrvati bi ostali provincija u okviru mađarskog dela Austrougarske, bez teritorija Slavonije, Dalmacije i Istre. Slovenci su na ovome Srbima zahvalili podržavši ,,državu” Kosovo, a Hrvati su proterali Srbe iz Hrvatske za vreme Drugog svetskog rata i uzurpirali Dalmaciju i Slavoniju.\nBez obzira na ove postupke, primljeni su u EU, dok Srbija i dalje pokušava da dostigne standarde i postane kandidat. Očigledno je da je nekoliko država poput Bugarske i Rumunije primljeno u EU da bi se zatvorio NATO zid prema Rusiji, ali Srbija nije na položaju koji bi tome doprineo. Ove zemlje ne tolerišu kao punopravne članove, a na primeru Grčke koja je pravoslavna zemlja, vidimo kako bi se prema Srbiji ophodili.\nPreviousPrevious post: POGLEDAJTE ŠTA ČUVA RUSIJU: U slučaju nuklearnog napada, usledila bi zastrašujuća odmazda!\nNextNext post: ŠOKANTNA ISPOVEST GENERALA KFOR-a: Svako jutro smo pronalazili ubijene Srbe, nije bilo dozvoljeno da o tome govorimo!


Naslovnica NAJNOVIJE Privreda Raspisan javni poziv za podršku firmi kroz projekt COBEAR\nTešanj, Žepče, Teslić – U sklopu projekta COBEAR –Konkurentnost područja poslovne izvrsnosti objavljen je javni poziv firmama da dostave svoje prijave za ostvarivanje podrške kroz realizaciju ovog projekta. Cilјevi ovog javnog poziva su direktna asistencija na unapređenju kapaciteta, internacionalizacija i uspostavlјanje kontakata sa stranim partnerima za trideset izvozno orjentisanih firmi iz četiri cilјana sektora u BEAR području (metalni, drvni, tekstilno-kožarski, i proizvodnja hrane/pića).\nOčekivani rezultati javnog poziva su pobolјšano poslovanje kompanija na način povećane/pobolјšane konkurentnosti pri izvozu, unaprijeđenje produktivnost kao i stjecanje novih znanja.\nAktivnosti direktne podrške firmama izvoznicama iz BEAR područje zasnivaju se, navodi se u pozivu, na Izradi analize stanja i potreba izvozno orijentisanih firmi i razvijanje akcionih planova i preporuka; izradi publikacije “Knjiga izvoza sa specifičnim zahtjevima korisnika”, organizacija i realizacija seminara za jačanje upravlјačkih kapaciteta firmi izvoznica; sprovođenje procesa izrade prototipa za odabrane firme BEAR područja; kao i provođenje procesa brendiranja proizvoda za odabrane firme BEAR područja.\nTakođer priprema firmi za certifikaciju (međunarodna kvaliteta standarda), izrada biznis planova i marketing planova za odabrane firme izvoznice, Izrada web portala za promociju izvoznika i investicionog potencijala BEAR područja, izrada promotivnog multimedijalnog, dvojezičnog kataloga firmi iz BEAR područja, te organizacija trgovinske misije stranih firmi u BEAR područja.\nProgram zajednički implementiraju “TRA” d.o.o-Agencija za razvoj opštine Tešanj, Udruženje/Udruga privrednika „Biznis centar” Jelah Tešanj, RAŽ-Razvojna agencija Žepče i Opština Teslić( u dalјem tekstu: implementatori projekta COBEAR).\nUkupna vrijednost projekta je 526.575,65 EURA, od čega je Europska Unija obezbjedila 439.547,95 eura.


Nemačka plaća Microsoft-u podršku za Windows 7 | Mobilni.info\nNaslovna Ekskluzivno Nemačka plaća Microsoft-u podršku za Windows 7\nNemačka plaća Microsoft-u podršku za Windows 7\nProšle zime Microsoft je najavio da će prekinuti podršku za Windows 7, 14. januara 2020. godine. Drugim rečima, kompanija neće objavljivati nikakva ažuriranja za operativni sistem – čak ni ključne bezbednosne zakrpe – posle tog datuma. Javnosti je trebalo skoro godinu dana da pređe na Windows 10, ali nemačka vlada se nije prebacila na vreme.\nPrema pisanju nemačkog lista Handelsblatt, nemačko savezno ministarstvo ima najmanje 33.000 računara koji i dalje rade pod operativnim sistemom Windows 7, i kao rezultat toga, moraće da plate Microsoft-u oko 887.000 dolara dodatnih naknada za ažuriranje bezbednosti.\nMicrosoft nudi produžena bezbednosna ažuriranja za poslovne i korporativne klijente, ali po ozbiljnoj ceni – ZDNet je izvestio da će kompanija naplaćivati 50 dolara po uređaju tokom prve godine doživotne podrške i da će se cena povećavati nakon svake dodatne godine. Kada organizacija ima desetine hiljada računara, te naknade se sabiraju brzo.\nOdržavanje hiljada računara težak je posao – virusi, malveri, ažuriranja softvera, problemi sa hardverom i greške korisnika čine gotovo beskonačnu listu obaveza za administratore. Ali kada se za operativni sistem najavi kraj podrške, nadogradnja na najnoviju verziju je obično primaran prioritet. Međutim, govorimo o vladinoj organizaciji, pa se očekuje nedostatak finansijske i tehničke ekspertize. Srećom, nadogradnja je mnogo lakša za kućne korisnike, koji još uvek mogu da iskoriste vreme za nadogradnju na Windows 10 besplatno.\nPrethodni tekstOvo je Microsoftova vizija softvera za dual-screen aplikacije\nSledeći tekstCall of Duty: Modern Warfare – “zastrašujuća” reset poruka\nIWC Schaffhausen i Solaris Yachts sklopile novo partnerstvo


Sistem umeća u Diablo 4 potpuno izmenjen kako bi progresija bila teža - PLAY!\nKako napreduje rad na Diablo 4 Blizzard otkriva u periodičnim objavama na zvaničnom sajtu.\nNajnoviji članak vezan je za velike izmene u sistemu umeća i progresiji tokom igranja. Naime, razvojni tim je kod umeća i talenata načinio velike promene zato što su ih testeri opisali kao izuzetno proste.\nProsti sistem umeća na taj način ne motiviše igrača da dalje igra i troši poene, pa ga zato Blizzard menja novim. Novi sistem će biti produbljen sa pridodatim pasivnim osobinama, i drugim zasebnim umećima, zajedno sa novim vrstama poena za utrošak.\nPored ovih, progresija će proći i druge izmene, sa ciljem da cela igra nudi komplikovanije sisteme progresije i dodatno motiviše igrače na prelazak čitave kampanje, kao i da će biti skockana za očekivanja Diablo veterana.\nDiablo 4 za sada nema konkretan datum izlaska, ali je dobro znati da rad lepo napreduje, i da Blizzard uvodi promene koji igrači žele.\nViše o pomenutim izmenama možete pročitati putem ovog linka.\nRelated Items:Blizzard, blog, diablo, Diablo 4, Diablo IV, izmene, skills


HALO 5 najuspešniji deo franšize po lansiranju - PLAY!\nHALO 5 najuspešniji deo franšize po lansiranju\nIako neki fanovi nisu baš najbolje dočekali vest da će 343 Industries preuzeti razvoj HALO franšize kada je Bungie otišao da radi na Destinyju, izgleda da su ipak njihove zebnje bile bez osnova, jer se ispostavilo da je HALO 5: Guardians opravdao očekivanja.\nOvo je takođe dovelo i do toga da se u prvoj nedelji na tržištu prodaja igre i hardvera povezanog sa HALO proceni na preko 400 miliona dolara, što čini peticu najvećim lansiranjem bilo koje HALO igre do sada.\nOva cifra dovela je do ukupnog prometa od 5 milijardi dolara za franšizu kao takvu. Halo 4, igra na kojoj je takođe radio 343 Industries je na drugom mestu sa 300 miliona dolara u prvoj nedelji kada je igra lansirana za Xbox 360 pre tri godine.\nRelated Items:343 industries, Halo, Halo 5, Halo 5: Guardians, Microsoft\nSonijeve akcije pale za 7% usled vesti o Microsoft-Activision kupovini\n343 Industries menja cene u Halo Infinite prodavnici zbog nezadovoljnih igrača


Čukaru Peki važan za ekonomski razvoj Srbije | Biznis.rs\n22.10.2021 15:12 Autor: Redakcija Biznis.rs 0\nOtvaranje rudnika Čukaru Peki u Boru od velikog je značaja za ekonomski razvoj Srbije, za srpsko-kinesku saradnju i za građane grada Bora i okoline,...\nOtvaranje rudnika Čukaru Peki u Boru od velikog je značaja za ekonomski razvoj Srbije, za srpsko-kinesku saradnju i za građane grada Bora i okoline, poručila je u petak ambasadorka NR Kine Čen Bo.\nNa ceremoniji otvaranja rudnika bakra i zlata Čukaru Peki, Čen Bo je rekla da je srećna što će taj rudnik biti „zeleni rudnik“, odnosno da će se rude iskopavati po svim srpskim, kineskim i evropskim standardima u oblastima zaštite životne sredine.\nČen Bo je istakla i da će udeo proizvodnje bakra biti uvećan na 18 odsto, što će Srbiju u narednom periodu svrstati na drugo mesto po proizvodnji bakra u Evropi, prenosi Tanjug.\nNavela je i da se za sada u rudniku zaposleno više od 500 srpskih radnika. Ambasadorka je naglasila da uz takve projekte, srpsko-kineska saradnja napreduje.\nČiju Guodžu, direktor za poslovanje u inostranstvu kompanije Zijin, čestitao je na otvaranju gornje zone ležišta Čukaru Peki, i zahvalio srpskom rukovodstvu, gradskoj upravi i svima onima koji su pomogli da se taj rudnik otvori.\nIstakao je da se Srbija u centralnoj i istočnoj Evropi pozicionirala kao važna destinacija za kineske investicije.Tome, dodaje, doprinose povoljni uslovi za investiranje, ali i čeličnom prijateljstvu između Srbije i Kine. Kaže da je u rudniku za manje od tri godine odrađena akvizicija, izgradnja i proizvodnja.\nNovi rudnik bakra i zlata kod Bora, u koji je kompanija Zijin uložila 474 miliona dolara, biće prvi „zeleni rudnik“ u Srbiji, što podrazumeva korišćenje moderne tehnologije prilikom iskopavanja ruda i najviše standarde u oblasti zaštite životne sredine.\nKINA RUDNIK SRBIJA\nBUDŽET I MERE ZA 2021, GLAVNE TEME SASTANKA Misija MMF početkom oktobra razmatra…\nMINI ŠENGEN OTVARA VRATA SIGURNIJOJ I BOLJOJ BUDUĆNOSTI U REGIONU Brnabić: Sporazum…


Grčka: Dajte nam novac, ako je moguće, još danas | Radio Trebinje\n25 септембра 2018, 1:42 AM\n4. маја 2015., 17:18\nATINA | Grčki zvaničnici zatražili su od kreditora da, zbog napretka u pregovorima, odblokiraju puštanje finansijske pomoći Atini, budući da u državnoj kasi više nema novca za otplatu dugova.\n„Ostvareni napredak bi trebalo da djeluje kao ulaznica za lakše puštanje finansijske pomoći grčkoj privredi. Za Grčku je veoma važno da sredstva budu što prije puštena, ako je moguće čak i danas, jer više nema likvidnosti u grčkoj privredi“, izjavio je portparol grčkog premijera Aleksisa Ciprasa, Gabrijel Sakelaridis, a prenosi agencija Frans pres.\nSakelaridis je dodao da niko ne može efikasno da sprovodi reforme u uslovima finansijskih poteškoća.\nKako podsjeća Frans pres, jedan neimenovani zvaničnik je juče izjavio da Grčka i njeni evropski kreditori konačno napreduju u pregovorima, samo nekoliko dana pošto grčki ministar finansija Janis Varufakis ne učestvuje u njim.\nPregovarači su rekli da ima ohrabrujućih znakova sa sastanaka vođenih ovog vikenda u Briselu o listi reformi, neophodnih za oslobađanje preostale tranše iz paketa međunarodne pomoći, vrijedne 7,2 milijarde evra.\nAtina do 12. maja treba da otplati gotovo milijardu evra duga i kamata Međunarodnom monetarnom fondu (MMF). Delegacija EU i MMF-a insistira na tome da, prije puštanja preostale rate kredita Atini, Grčka obeća da će sprovesti reforme.\nGrčka, kojoj ponestaje gotovine, poručila je partnerima iz evrozone u februaru da će do kraja aprila postići sporazum sa kreditorima o listi reformi neophodnih za oslobađanje preostale tranše iz paketa međunarodne pomoći vrijedne 7,2 milijarde evra.\nDo postizanja sporazuma, međutim, Atina ostaje bez pristupa sredstvima iz paketa pomoći, zbog čega joj, kako se ocjenjuje, prijeti bankrot, a možda i izlazak iz evrozone.


Republika Srbija zadovoljna rezultatima Donatorske konferencije\nMinistarstvo spoljnih poslova Republike Srbije zahvaljuje se svim vladama, stranim i međunarodnim institucijama koje su nam pomogle i nastavljaju da nam pomažu u prevazilaženju posledica prirodne katastrofe koja je Srbiju zadesila u maju. Izuzetno cenimo razumevanje i podršku na koju smo naišli širom sveta nakon pogubnih poplava koje su za sobom ostavile ogromnu materijalnu štetu.\nVeliki broj zemalja pritekao nam je u pomoć još tokom katastrofe, šaljući ne samo finansijska sredstva, već i svoje stručnjake i opremu, što se pokazalo dragocenim u spasavanju života i imovine naših građana. Takođe, efikasna regionalna saradnja pokazala se kao izuzetan način za prevazilaženje izazova s kojima smo se susreli. Republika Srbija trudiće se da i u budućnosti doprinese razvoju saradnje sa susedima, verujući da ona obezbeđuje svim našim građanima bolje uslove za život.\nZnačaj saradnje dokazala je i Donatorska konferencija za saniranje poplava u Srbiji i Bosni i Hercegovini, koju je 16. jula u Briselu organizovala Evropska komisija u saradnji sa vladama Republike Francuske i Republike Slovenije. Tokom jednog konferencijskog dana, Srbija je obezbedila značajnu finansijsku pomoć kroz donacije i veoma povoljne kredite (tabela u prilogu).\nUz zahvalnost učesnicima ovog skupa, Republika Srbija želi još jednom da se zahvali i svim drugim zemljama koje su nam pomagale donacijama u periodu pre i posle konferencije.


Vajarsko umeće Milijane Lazović na simpozijumu u Kini - Kulturni centar Novog Sada - Културни центар Новог Сада\nVajarsko umeće Milijane Lazović na simpozijumu u Kini\nU Kini su se u periodu od 28. novembra do 8. decembra održala dva događaja: Međunarodni dan osoba sa invaliditetom i, u sklopu toga, obeležavanje desetogodišnjice rada najveće škole za specijalno obrazovanje u Kini, Wenzhou School for Special Education of Zhejiang Province i 3. međunarodna kulturna razmena rezbarenja korena drveta „Belt&Road“ u mestu Kaihua u organizaciji Wood World Day-a iz Japana i International Wood Culture Society-ja, Kina.\nMilijana Lazović, saradnica u Kulturnom centru Novog Sada, ove godine je prošla selekciju od strane lokalnog komiteta Kine, i pozvana je da demonstrira svoje vajarsko umeće u Kini.\nUčesnici su bili vajari iz celog sveta, i to iz: Irana, Sudana, Jermenije, Laosa, Mauricijusa, Nepala, Slovačke, Nemačke, Moldavije, Južne Koreje, Francuske i Jordana.\nCeo simpozijum je bio podeljen u dva programska dela koja su se održala u dva različita grada.\nPrvi događaj se održao u školi Wenzhou School for Special Education of Zhejiang Province, gde je Lazovićevoj, kao i ostalim umetnicima, bio dodeljen učenik koji je učestvovao kao asistent pri izradi skulpture, duboreza. Zajedno su demonstrirali svoju umetnost i zanat rezbarenja u drvetu. Ova vrsta saradnje između umetnika i učenika imala je za cilj da naglasi interakciju sa decom koja imaju neke vrste invaliditeta. Ideja je bila da umetnici rade na svojim komadima kako bi na kraju svi radovi bili udruženi i činili jednu umetničku celinu.\nDrugi deo simpozijuma se održao se u mestu Kaihua. Umetnici su imali četiri dana rada na skulpturama u prirodnom obliku drveta, gde su predstavili nešto iz svoje kulture.\nOvaj simpozijum, održan kao dobrotvorna aktivnost, imao je za cilj da deli strasti i znanja međunarodnih i kineskih umetnika u nadi da će ova vrsta interakcije poboljšati njihovo razumevanje rada na drvetu, kao i same umetnosti, a sve to u cilju razvoja kulture koja ih može oplemeniti za njihovu svetlu budućnost.


Održan konsultativni sastanak radne grupe za mitigaciju i adaptaciju na klimatske promjene i unapređivanje sposobnosti – UBCG\nOdržan konsultativni sastanak radne grupe za mitigaciju i adaptaciju na klimatske promjene i unapređivanje sposobnosti\nDana 9.12.2021. godine održan je konsultativni sastanak radne grupe za mitigaciju i adaptaciju na klimatske promjene i unapređivanje sposobnosti u hotelu Ramada na temu: Poboljšana koordinacija i razmjena informacija kao alat za obezbeđivanje sprovođenja politika održivog razvoja, sa fokusom na integrisanje prilagođavanja klimatskim promjenama.\nNa sastanku je istaknuto da klimatske promjene predstavljaju ozbiljnu prijetnju i stvaraju brojne rizike za privrede, društva i ekosisteme. Umanjenje ovih rizika zahtijeva rad na drastičnom smanjenju emisija gasova sa efektom staklene bašte (mitigacija), u kombinaciji s mjerama za povećanje otpornosti na posljedice koje nastaju kao rezultat povećane koncentracije ovih gasova (adaptacija).\nU ovom trenutku, imamo jedinstvenu priliku da kroz primjenu osnovnih principa na kojima počivaju Pariski sporazum o klimatskim promjenama i Ciljevi održivog razvoja (Sustainable Development Goals – SDGs) osiguramo održiviju, pravedniju i prosperitetniju budućnost za sve nas. Istovremeno, na ovom putu postoje brojni izazovi i ograničenja, koja nas usporavaju u ostvarenju našeg cilja.\nOdgovor na ove izazove mora biti brz i osmišljen na način da rad i redosljed aktivnosti budu efikasni i efektivni. Kroz izgradnju institucionalnog, planskog i programskog okvira za adaptaciju na nacionalnom i sektorskom nivou, Crna Gora će biti u stanju da identifikuje rizike i ranjivosti uzrokovane klimom, koristi te informacije u procesu planiranja adaptacije i za istraživanje potencijalnih odgovora. Fokus na razvoj i poboljšanje koordinacionog okvira, prvenstveno okvira Nacionalnog savjeta za održivi razvoj, ali i Radne grupe za mitigaciju i adaptaciju na klimatske promjene i unapređivanje sposobnosti onih koji su uključeni u koordinacioni okvir. Zatim će se, kako koordinacioni okvir bude jačao, preduzimati mjere za poboljšanje baze podataka utvrđivanjem klimatskih rizika i njihovom upotrebom kao osnovom za utvrđivanje i procjenu odgovarajućih mjera (ulaganja, projekata, programa, itd.). Na ovaj način će se postaviti temelji za sistemsko i iterativno planiranje adaptacije kroz identifikovanje klimatskih rizika i mogućnosti adaptacije u svrhu uspostavljanja dobro definisanog procesa planiranja koji će dovesti do poboljšanog rasta otpornosti u četiri ključna sektora. Ovaj strateški pristup će, između ostalog, ojačati položaj Crne Gore u odnosu na njene razvojne partnere, međunarodne izvore finansiranja i privatni sektor.


Januar 24, 2022 19:12\nBorelj je najavio da, pored finansijske pomoći, EU razmatra i formiranje misije za podršku Ukrajini u oblasti vojne obuke.\n”Ako diplomatija ne uspe, već smo u pripremama za odgovor na potencijalnu rusku agresiju. To će biti brza i odlučna akcija jedinstva, ne samo unutar EU, već i na međunarodnoj sceni”, poručio je Borelj.\nOn je posle sastanka Saveta EU ponovio bezrezervnu podršku Unije Ukrajini i pozvao Rusiju da se konstruktivno anažuje u postojećim međunarodnim forumima u pokušaju iznalaženja diplomatskog rešenja za trenutnu bezbednosnu krizu u Evropi.\nBorelj je dodao da je povodom situacije na istoku Evrope i odnosa sa Rusijom, EU u bliskoj kooordinaciji sa SAD, NATO, OEBS i drugim međunarodnim partnerima.\n”Nagomilavanje ruske vojske u i oko Ukrajine i pokušaji Rusije da napravi linije podela na našem kontinentu podrivaju naše temelje i osnovne principe na kojima je izgrađana evropska bezbednost i vraćaju mračna sećanja na sfere uticaja koje ne pripadaju 21. veku”, izjavio je Borelj.\nŠef diplomatije EU nagalašava da Unija na više koloseka radi na pomoći Ukrajini da izgradi otpornost države prema različitim napadima, počev od sajber i hibridnih napada, do jačanja vojnih sposobnosti.\nBorelj je naveo da je Evropska komisija danas izašla sa predlogom usvajanja hitnog paketa finansijske pomoći Ukrajini od 1,2 milijarde evra.\nEvropski savet podržava članstvo Švedske i Finske u NATO 16\nPonovo izbili sukobi u Tripoliju, odjekuju pucnji 19


Nesvakidašnja upotreba svakodnevnih stvari | CityMagazine\nNavikli smo da posmatramo stvari samo iz jednog ugla, naučeni smo da radimo stvari na jedan način. Ali, često u situacijama u kojima nam je potrebno rešenje koje zahteva da nešto modifikujemo, ili kada smo u situaciji kada naučeno rešenje ne funkcioniše, u stanju smo da budemo veoma kreativni.\nVerovatno ste našli neku drugačiju primenu svakodnevnih stvari. Tegle koje služe umesto čaša su već postale deo istorije, ali to je bilo prilično inovativno. Možda ste stavili najlonku preko creva usisivača da biste pronašli šraf ili neki drugi mali objekat koji vam je ispao? Možda ste grabulje upotrebili kao mesto na kom vise ključevi? Da, ovo su neke od ideja kako su ljudi svakodnevne stvari upotrebili na nesvakidašnji način. Neki od „izuma“ su zaista genijalni i kad ih vidite pomislite kako to vama nije palo na pamet. Proverite u galeriji koliko su pojedini ljudi bili kreativni kada je reč o korišćenju stvari na drugačiji način, ili da bolje kažemo ovako, kad se i problem i rešenje posmatraju iz drugog ugla.\nŠto da ne?Otvori galeriju\nNaučite da uvijate poklone za 15 sekundi kreativno · svakodnevno · zanimljivo


Odata počast za 14 boraca sa područja Blatine-Pribanj | Palelive.com\nPočetna Novosti Aktuelnosti Odata počast za 14 boraca sa područja Blatine-Pribanj\nOdata počast za 14 boraca sa područja Blatine-Pribanj\nSluženjem parastosa i polaganjem vijenaca na mjesnom Spomen-obilježju Blatine-Pribanj u opštini Pale danas je, povodom Vidovdana – krsne slave Vojske Republike Srpske /VRS/, odata počast za 14 srpskih boraca odbrambeno-otadžbinskog rata sa ovog područja.\nPredsjednik Boračke organizacije Pale Mihajlo Parađina rekao je novinarima da su borci iz mjesta Pribanj dali značajan doprinos odbrani Republike Srpske.\n„Vidovdan je simbol srpske časti, junaštva, srpskih herojstava ako pođemo od 1389. godine i Kosovske bitke. Na današnji dan odajemo počast svim poginulim ratnicima i vojskovođama srpskog naroda kroz istoriju do današnjih dana. Vidovdan je simbol srpskog stradanja, srpskog uspjeha i pobjeda kroz istoriju“, poručio je Parađina.\nOn je dodao da na ovaj način paljanska Boračka organizacija njeguje kulturu sjećanja i želi da sačuva od zaborava ljude koji su dali najvrednije što su imali-svoje živote za odbranu svog naroda i Republike Srpske.\nParađina je rekao da je ovo skup tuge, ali i ponosa, te da bi sadašnje i buduće generacije još predanije trebalo da njeguju vrijednosti svojih predaka.\nOn je naveo da je mnogo Srba stradalo tokom odbrambeno-otadžbinskog rata, te da institucije moraju da pokažu svijest i odgovornost kada su u pitanju boračke kategorije.\nNačelnik opštine Pale Boško Jugović čestitao je slavu VRS i istakao da je Vidovdan dan kada su sve srpske svetinje branjene i odbranjene.\n„Junaci, čija su imena uklesana na ovom spomen-obilježju na Pribnju, kao i Gavrilo Princip, su vidovdanski junaci. Naša obaveza i dužnost je da se sjećamo tih ljudi“, istakao je Jugović.\nOn je naglasio da je obaveza lokalne zajednice i svih institucija da posjećuju ovakva spomen-obilježja jer su borci ugradili živote u temelje Srpske.\nDanašnjem obilježavanju, osim porodica poginulih boraca, prisustvovali su predstavnici opštine Pale, Srpske pravoslavne crkve, opštinske Boračke organizacije, grada Istočno Sarajevo, MUP-a Srpske, kao i druge ličnosti iz javnog života.\nPrethodni članakOdata počast stradalim pripadnicima „Mlade Bosne“\nNaredni članakUsvojen rebalans budžeta, odbornički dodatak povećan za 100 KM


SVE ZA STRANKU: Ko ne dođe na mitinge SNS mora da pošalje zamenu | Kruševac PRESS\nAutor Redakcija\t Poslednje ažuriranje 11.04.2019. 0\nSrpska napredna stranka želi da masovnim prisustvom članova na mitinzima u Novom Sadu i Beogradu demonstrira svoju nadmoć, piše Danas” .\nDa ova stranka priprema do sada najmasovnije skupove u Novom Sadu i Beogradu obelodanio je ovih dana i Marko Đurić, potpredsednik SNS, koji je doslovce rekao “Videćete 11. aprila u Novom Sadu i 19. aprila u Beogradu ogromnu masu ljudi koji se ne slažu sa nasiljem”.\nNije, međutim, obelodanio da je SNS već organizovala da u Novi Sad ovog četvrtka dođe oko 25.000 ljudi iz unutrašnjosti Srbije, odnosno 500 autobusa. Za miting u Beogradu SNS je planirao 1.000 autobusa, odnosno više od 50.000 ljudi iz unutrašnjosti i isto toliko ljudi doći će iz Beograda.\nSagovornici Danasa tvrde da naprednjački koordinatori na lokalu u velikom problemu i da ne znaju kako da obezbede toliki broj ljudi za predstojeće mitinge.\nSagovornici Danasa napominju da naprednjaci najviše problema imaju u krajevima koji su izrazito voćarski, u Ivanjici, Požegi, Arilju, Kosjeriću, Aleksandrovcu, kao i u regijama gde je u toku setva kukuruza.\nDodaje da je obaveza Trstenika da u Beograd pošalje pet autobusa, odnosno oko 250 ljudi, ali im je odobreno da ne šalju ljude u Novi Sad. Na dan mitinga u Beogradu zaposleni u javnim preduzećima, kao i privatnoj firmi Petoletka doo imaju radnu obavezu, a ta radna obaveza je dolazak u Beograd, piše Danas.\nSLAVKO ĆURUVIJA FONDACIJA: Vlada ne sme da ograničava novinarska istraživanja, kao ni…\nZBOG VANREDNOG STANJA: Odlođena sednica Gradske skupštine


Pranje dredova - GetYourDread\nKada napravim dredove,mogu li da perem kosu jednom mesečno?Mislim, kosa je ućebana,znači,ni prljavština ne može da dospe u njih,zar ne?\nKosi nakon heklanja u dredove i dalje treba pažnja kao i kada je bila raščešljana. Obzirom da je sada dlaka umršena i nije tako jednostavno odstraniti nečistoću i višak sebuma iz nje, potrebna joj je dodatna pažnja. Pod tim ne podrazumevam da pranje kose treba da traje 2 i više sata već jednostavno da bude temeljno. Dakle, obrati pažnju na način na koji održavaš higijenu glave i koliko god delovalo naporno peri je, minimum 2 puta nedeljno,kako bi teme i vlasište disali. U suprotnom, usled nečistoće temena glave, može doći do iritacije kože. Nažalost, često čujem da je uvreženo mišljenje kako je za dredove bolja masna i prljava kosa. Moram da naglasim, ovo su netačne informacije i dredove je neophodno redovno prati.\nNe postoji mogućnost da dredovi rastu zdravi i da dlaka bude jaka, ukoliko se higijena svodi na pranje dredova jednom mesečno.\nKako je svačiji tip kose drugačiji i ima drugačije potrebe, za pranje dredova mogu se koristiti običan sapun, najblaži(neutralni) šamponi za kosu(kamilica,breza ili kopriva) ili bilo koji proizvod koji nema u sebi regeneratore.\nDanas, na tržištu, postoji veliki broj preparata koji ne sadrže veštačke boje, parafin i hemikalije koje mogu da osuše kožu glave i izazovu iritacije tako da je najbolje da, prema svom tipu kose, pronađeš sredstvo koje ti najviše odgovara. Ukoliko šampon/sapun koji si koristio pre pravljenja dredova deluje dobro na dredove, ne moraš ni da ga menjaš. Jedino na šta treba da obratiš pažnju jeste da kosa uvek bude čista. Dakle, dva puta nedeljno(po potrebi možeš i češće ako za tim ima potrebe) peri dredove, dobro ih isperi i osuši(kako se ne bi zadržala vlaga u njima, usled čega imaju neprijatan miris buđi) i nemoj da spavaš sa vezanom kosom(pošto se od toga prave pregibi na dredu). To je savršen način za dobre i jake dredove.


Okrugli sto naučnika o Kosovu: Status najvažnije pitanje\nPrvi sastanak radne grupe u okviru unutrašnjeg dijaloga o Kosovu, ilustrativna fotografija\nStatus Kosova je za Srbiju najvažnije nacionalno pitanje, čijem rešavanju bi moglo doprineti formiranje nacionalne ili državne komisije, rečeno je u Beogradu na drugom po redu okruglom stolu u okviru unutrašnjeg dijaloga o Kosovu koji je inicirao predsednik Srbije Aleksandar Vučić.\nPrema rečima zvaničnika koji prate diskusiju, na njoj su se mogla čuti potpuno suprotstavljena mišljenja.\nPredstavnici institutа društvenih i humаnističkih nаukа ocenili su da "unutrašnji dijalog" ne bi trebalo da bude oročen na kratak period, a da predložena rešenje treba da budu zadovoljavajuća i za srpsku, i za albansku stranu.\nJedan od učesnika okruglog stola za kojim je oko 50 naučnika sa 22 instituta, Momčilo Pavlović sa Instituta za savremenu istoriju, rekao je da ne postoji jedno ili brzo rešenje.\n„Dakle jedan dinamičan odnos, jedan aktivan odnos prema problemu KiM, osnaživanje srpske zajednice, insistiranje na imovinskim i ličnim pravima i snaženje Srbije pre svega na ekonomskom planu, a onda i institucionalno, može relaksirati probleme na KiM“, naveo je Momčilo Pavlović.\nMiša Đurković iz Instituta za evropske studije je tokom rasprave odbacio ideje o razgraničenju ili podeli Kosova, dok je Vojislav Pavlović iz Balkanološkog institut Srpske akademije nauka i umetnosti rekao da se „pored brige o teritoriji, mora voditi i briga o ljudima“.\nUčesnici skupa su izneli različite stavove i o istorijskim zbivanjima na Kosovu, i o sadašnjim odnosima. To je i zaključak zvaničnika koji prisustvuju sastanku - šefa radne grupe za podršku unutrašnjem dijalogu Marka Đurića, ministra prosvete Mladena Šarčevića i generalnog sekretara predsednika Srbije, Nikole Selakovića.\nĐurić i Selaković su naveli da su se čula „dijametralno suprotna gledišta“.\n„To je i kvalitet ove diskusije i mislim da smo iz ove diskusije mogli mnogo da naučimo. Sa zanimanjem i velikom pažnjom ćemo nastaviti da pratimo i dalje. Sintetisaćemo i popisati sve ono što je rečeno i dostaviti predsedniku republike“, ocenio je Đurić.\n„Mogli ste danas, među predstavnicima naučno-istraživačke zajednice u Srbiji da čujete mnogo više i zdrave nacionalne i potpuno realne političke priče nego što možete od ljudi koji se bave politikom“, izjavio je Selaković.\nMinistar Šarčević je naveo da je ideja i bila da naučnici iznesu rezultate svojih istraživanja koji se odnose na različite aspekte problema Kosova, te da su se i očekivali „kreativni predlozi“.\n„Kako sa istorijskog, tako sa arheološkog, etnografskog, društvenog, demografskog, sociološkog, politikološkog, filozofskog i drugih aspekata, da se uključe u dijalog i da slobodno izražavajući svoje mišljenje, stavove i ideje pomognu u cilju razrešavanja ovog našeg velikog društvenog zadatka“, kaže Šarčević koji dodaje da predlozi treba da „pomognu u formulisanju političke platforme i izgradnju širokog nacionalnog konsenzusa po pitanjima od prioritetnog nacionalnog i državnog značaja“.\nOvo je drugi po redu okrugli sto u okviru unutrašnjeg dijaloga o Kosovu. Prvi je održan 31. oktobra, kada je o toj temi diskutovalo 40 profesora pravnih fakulteta.\nPrethodno je, 16. oktobra, vlada formirala Radnu grupu čiji je cilj pružanje podrške unutrašnjem dijalogu o Kosovu.\nUčešće su do sada prihvatili i Srpska pravoslavna crkva, Srpska akademija nauka i umetnosti, nevladine organizacije i deo opozicije.\nInicijativa mladih za ljudska prava prva je nevladina organizacija koja je javno iskazala spremnost da se uključi u dijalog, navodeći da bi fundamentalni princip predstojećih razgovora moralo da bude priznanje odgovornosti Srbije za ratne zločine na Kosovu.\nStav dela opozicije je bio da je dijalog poželjan, ali uz ocene da će on biti teško ostvariv, s obzirom na to da, kako su navodili, "Vučić ne otkriva šta je njegova strategija za Kosovo", ali i da je u trenutnim uslovima razgovor nemoguć jer "vlast ponižava opoziciju".\nRešenje koje bi trebalo da bude rezultat unutrašnjeg dijaloga bi, prema rečima predsednika Aleksandra Vučića, trebalo da bude formulisano do marta 2018. godine.


Hašim Tači i Ves Mičel u četvrtak nastavljaju razgovore\nPredsednik Kosova Hašim Tači potvrdio je za RSE da se nalazi u Vašingtonu, a uoči nastavka dijaloga sa Srbijom u petak u Briselu. Kako je rekao, njegova poseta Americi nije vezana sa posetom predsednika Srbije Aleksandra Vučića Njujorku.\nOn je kazao da će se u četvrtak u Vašingtonu nastaviti sastanak sa pomoćnikom državnog sekretara za Evropu Vesom Mičelom.\nI Vučić se sastao sa Mičelom, ali u Beogradu 14. marta, pre nego je otputovao za SAD\nTači je rekao da je Kosovo uvek u koordinaciji sa SAD i svim ostalim partnerima, napominjući da je svaki napredak Kosova bio direktno povezan sa koracima koje je poduzela i međunarodna zajednica. Na pitanje da li će se u Sjedinjenim Državama sastati sa predsednikom Srbije Aleksandrom Vučićem, koji se takođe nalazi tamo,Tači je odgovorio:\nDijalog, ali ne i 'čudo'\nTači je naveo da radi na tome da konačan sporazum, na osnovu kojeg će Srbija priznati Kosovo i mesto u UN, bude zakonski obavezan. To će, dodao je, otvoriti put evropskoj budućnosti i Srbiji, ali i Kosovu. On je rekao da od predstojeće runde dijaloga u petak očekuje nastavak ovog procesa, ali ne i 'neko čudo'.\n"Vidim povećanu odgovornost i angažovanje od strane gospođe Mogerini da normalizacija odnosa Kosova i Srbije uđu u jednu novu, finalnu fazu kako bi se postigao istorijski sporazum koji podrazumeva okončanje svih, da kažem, mračnih poglavlja i konflikata i otvaranje poglavlja saradnje, razumevanja, dobrosusedskih odnosa, normalizacije i pomirenja", naglasio je Tači.\n"Stvorena su tri važna momenta za ovu fazu dijaloga. Imamo Strategiju EU o Zapadnom Balkanu u kojoj se Kosovo tretira kao nezavisna i suverena država. Imamo i konsolidaciju nemačke Vlade, kancelarke Merkel, ali i ponovno angažovanje Sjedinjenih Država za Zapadni Balkan. Mislim da ovo evroatlantsko angažovanje za Zapadni Balkan prevazilazi svaku pretenziju antizapadnih ideologija na Zapadnom Balkanu", zaključio je Tači.


Strategije i realnost - Vladimir Gligorov - Peščanik\nKoliko se može zaključiti iz raznih izjava predstavnika vlasti, sadašnja se privredna kretanja ne ocenjuju kao povoljna ili održiva, ali se veruje da se suočavanje sa potrebnim promenama privredne i druge politike može odložiti do jeseni sledeće godine. Do tada bi trebalo da se prebrode izbori i da se stabilizuje vrh vlasti, dakle da svako ostane gde jeste. Potom će se videti šta je potrebno učiniti, to jest kome će se ispostaviti račun dosadašnje politike.\nOvu strategiju bi trebalo da potpomogne Evropska unija tako što će nastaviti da Srbiji šalje pozitivne signale, potpisivanjem Sporazuma o stabilizaciji i pridruživanju i otvaranjem procesa razmatranja kandidature za članstvo. Istovremeno, trebalo bi da se oduži rešavanje kosovskog pitanja, kako bi se održala politička stabilnost u Srbiji. Trebalo bi da se ponovi ono što se dogodilo krajem 2006. i početkom 2007, kada su dalji koraci u rešavanju pitanja Kosova odlagani kako bi se stabilizovala politička garnitura u Srbiji.\nZašto bi Evropska unija na to bila spremna? Pre svega, čini se da je strategija, zato što je saradnja Srbije potrebna radi očuvanja stabilnosti u, kako se to kaže, regionu. To praktično znači u Bosni i Hercegovini. Izjave koje dolaze iz Vlade to prilično neuvijeno saopštavaju. Ukoliko se brzo i nepovoljno reši pitanje Kosova, destabilizovaće se “region”. Inače će Srbija biti motor integracije “regiona” u Evropsku uniju. Budući da i drugi u “regionu” idu ka Evropskoj uniji brzinom koju su sami sposobni da odrede, te se pretnje i obećanja praktično odnose samo na Bosnu i Hercegovinu. Jer jedino ona sada nije u stanju da napravi korak napred u evropskim integracijama.\nReč je, dakle, o strategiji kupovanja vremena. To je gotovo tako i rečeno kod obrazlaganja predloga budžeta za sledeću godinu. On, rečeno je, vodi računa o političkoj i socijalnoj realnosti. Kada se ta realnost promeni, biće moguća i promena privredne politike sa ciljem povećanja ekonomske efikasnosti. Je li ova strategija zaista realistična?\nKljučni elemenat ove strategije jeste ocena da se odluka o Kosovu može odlagati. Realističnost ove procene zavisi od toga koliko je održiva politička stabilnost na Kosovu. Tek održani izbori mogu se shvatiti kao upozorenje kosovskim političarima da vreme ističe. Međunarodni su faktori toga svesni. Njima nema mnogo smisla govoriti o tome da je to ucena kosovske javnosti, ako se istovremeno preti destabilizacijom Srbije i “regiona”. Sa međunarodne tačke gledišta, potrebno je očuvati stabilnost i u Srbiji i na Kosovu, što je razlog da se oni podstiču na dijalog. No, sam dijalog ne mora da održava stabilnost, kao što se upravo vidi na primeru Bosne i Hercegovine. To je negativan primer za sve one koji predlažu nestandardna rešenja za odnose između Srbije i Kosova.\nKada je reč o privrednoj realnosti, teško je oceniti mogu li se sadašnja kretanja održati do kraja sledeće godine. Ukoliko neizvesnost oko Kosova ne bude rešena u sledećih mesec ili dva dana, to bi moglo da ima značajne posledice na ocenu o rizičnosti investiranja u Srbiju. To bi nametnulo pitanje održanja makroekonomske stabilnosti. U ovom času, inflatorna očekivanja rastu, pre svega zato što se veruje da je Vlada slaba i da će nastaviti da kupuje podršku. Pitanje održivosti kursa u tim okolnostima može da postane kritično. Tako da se Vlada može naći u situaciji da mora da povlači nepopularne mere pred ili sred izbora.\nSrbija je ponovo krenula putem koji se nije pokazao kao dobar početkom devedesetih godina prošloga veka. Gotovo sve zavisi od onoga šta će drugi uraditi. Ovoga puta, šta će uraditi kosovski političari. A potom šta će uraditi međunarodni činioci. Srbija je, dakle, sebe dovela u položaj da apsorbuje šokove i stavila je sve karte na strategiju da će u relativno kratkom roku dovoljno ojačati da se sa njima lakše nosi. To je veoma rizično, jer nije realno.


BiH opet posljednja u regionu: Kasni reforma javne uprave – Glas Krajine | Informativni portal\nYou are at:Home»BiH»BiH opet posljednja u regionu: Kasni reforma javne uprave\nBANJALUKA – BiH je ostala jedina zemlja u regionu koja nije usvojila strategiju reforme javne uprave, zaključeno je na danas održanom sastanku u Banjaluci između EU i BiH.\n“Tokom nedavne posjete Briselu funkcioneri iz BiH su poručili da će biti ubrzan ovaj proces. Ohrabruje najava predstavnika RS da će taj posao biti uskoro završen”, rekao je Ćuzulan. Kaže da je BiH jedina država na području zapadnog Balkana koja još nije završila ovaj proces i da zbog toga kasni i finansijska podrška EU i drugih donatora daljim reformama javne uprave u BiH.\n“Kada se reforma sprovede u skladu s evropskim preporukama, biće lakše sprovoditi javne politike, omogućena veća transparentnost, a BiH će postati efikasnija i otvorenija. Biće omogućeno korištenje javnih usluga elektronskim putem, pa građani neće morati da čekaju na šalterima”, rekao je on. Naglasio je da je Srbija zbog usvajanja ove reforme povukla 90 miliona evra, a Crna Gora 40 miliona.\n“BiH će takođe dobiti sredstva za sprovođenje reformi kada usvojimo okvir”, rekao je Ćuzulan. Naglasio je da je na sastanku napravljena analiza dosad preduzetih mjera i aktivnosti, te da se čeka preporuka Evropske komisije o daljim koracima koji slijede.\n“Više od četvrtine zaposlenih je na budžetu, bez značajnih promjena u zadnje dvije godine. Procenat zaposlenih u javnoj upravi daleko je iznad prosjeka EU i zemalja Organizacije za ekonomsku saradnju i razvoj, pri čemu je ovaj udio u FBiH 25,86 odsto, a u RS 24,51 odsto”, istakli su oni. Dodali su da se više od četvrtine budžeta troši na plate, a da je udio koji se isplaćuje na plate bez promjena u zadnje dvije godine i iznosi četvrtinu ukupnih izdvajanja.\nPrevious ArticleRaspolažući novcem od preduzeća dio pazara zadržao za sebe\nNext Article “NIKAKVO, LJUDI MOJI…” Marija Šerifović izrešetala Kiju Kockar, a na pitanje saradnje – BRUTALNOST!


“Parada ponosa”: Karleušu čekaju sa transparentom “Nataša Bekvalac je najveća srpska gej ikona”, ona još nije stigla! – Haber.ba\n“Parada ponosa”: Karleušu čekaju sa transparentom “Nataša Bekvalac je najveća srpska gej ikona”, ona još nije stigla!\nNakon premišljanja da li da prihvati poziv organizatora srbijanske “Parade ponosa” da bude ovogodišnja “kuma Prajda”, srbijanska pjevačica Jelena Karleuša ipak je na kraju rekla “da”.\nMeđutim, iako je na stotine ljudi obradovala vijest da Jelena dolazi, jedan od najistaknutijih gej aktivista Predrag Azdejković odlučio je da je dočeka sa transparentom sa natpisom “Nataša Bekvalac je najveća srpska gej ikona”!\nMeđutim, Jelena se kao “kuma Prajda” na istom još uvijek nije pojavila.\nPodsjetimo, prošlogodišnja “kuma” bila je Nataša Bekvalac, što Jelena nikako nije smatrala pravim izborom, pa je vrlo otvoreno to i podijelila sa svima, piše “Telegraf“…\nTeme:Jelena Karleuša, Nataša Bekvalac, Parada ponosa, Srbija


Donacija od 3,3 miliona dinara za decu obolelu od raka - PPmedia\nDonacija od 3,3 miliona dinara za decu obolelu od raka\nPosted on\t2 децембра, 2016 8:48 am by adminpp033\nBesplatna linija psihosocijalne pomoći – HELP LINE nastaviće da pruža podršku obolelima od raka i drugih retkih bolesti i njihovim porodicama i tokom naredne godine zahvaljujući donaciji od 1,2 miliona dinara koju su danas dobili od kompanije Boston Scientific.\nIsta kompanija donirala je i 2,1 milion dinara Udruženju roditelja dece obolele od malignih bolesti “Zvončica”, za funkcionisanje prve Roditeljske kuće u Srbiji, pri Institutu za majku i dete, navodi se u zajedničkom saopštenju Nacionalne organizacije za retke bolesti NORBS i udruženja Zvončica.\nPredsednica NORBS-a Marija Joldić je istakla da je besplatna linija pomoći započeta u okviru projekta “Ravnopravne politike i usluge za obolele od retkih bolesti” koji je finansirala Evropska komisija, a da je projekat završen krajem maja ove godine.\nOna je pojasnila da HELP LINE čini tim sastavljen od psihologa, socijalnog radnika i advokata koji svakodnevno pružaju besplatnu podršku i pomoć na broju 0800/333-103, ili putem maila: linijapomoci@norbs.rs\nZa godinu dana rada, besplatnu liniju pomoći koristilo više od 1100 obolelih i članova njihovih porodica, a skoro 70 odsto poziva bilo je u vezi sa ostvarivanjem prava iz zdravstvene i socijalne zaštite.\nZahvaljujući se predstavnicima kompanije Boston Scinetific, Irina Ban izvršni direktor udruženja “Zvončica” naglasila je da lečenje dece obolele od hemato-onkoloških bolesti prosečno traje oko tri godine.\n“To je više od 1000 propuštenih dana za igru, učenje i istraživanje. Ova donacija predstavlja značajan doprinos našem cilju – da ispunimo tih 1000 i više dana igrom, učenjem i istraživanjem”, naglasila je Ban.\nTokom godine zaposleni u Boston Scientific organizovali su sedam događaja, kao što su aukcije, lutrije i sportska takmičenja u kojima su prikupljana sredstva za udruženje “Zvončica” i NORBS.\n“Naša kompanija je prepoznala vrednost projekta HELP LINE i podrške koju kroz besplatnu liniju pomoći dobijaju oboleli od retkih bolesti. Veliko nam je zadovoljstvo da kroz nove donacije možemo da pomognemo obolelima od retkih bolesti i njihovim porodicama”, zaključio je Kruidenier.\nОзнаке: deca obolela od raka, HELP LINE, vesti prijepolje


"Nasa Borba" - Zvanicno 11.500, nezvanicno 15.000 izbeglica sa Kosova\nZvanicno 11.500, nezvanicno 15.000 izbeglica sa Kosova\nPodgorica, FoNet. - U Crnu Goru je do preksinoc sa Kosova preslo oko 11.500 raseljenih osoba, koje su uredno registrovane, posto su zatrazile pomoc humanitarnih organizacija, ali se procenjuje da je jos nekoliko hiljada lica neprijavljeno smesteno kod rodjaka i prijatelja. Ukupan broj privremeno izbeglih stanovnika sa Kosova u Crnu Goru dostize oko 15.000 osoba.\nU Republickom komesarijatu za raseljena lica navode da je juce na punktovima u opstinama na severoistoku Crne Gore evidentirano novih 275 raseljenih osoba sa Kosova, medju kojima je bilo 130 Albanaca, 48 Srba, 42 Muslimana i 31 Crngorac.\nKao i u prethodnim grupama, medju izbeglicama je najvise zena i dece. Od 2. juna registrovano je 6.341 lice koje je stiglo s Kosova i zatrazilo pomoc u Crnoj Gori, dok je u aprilu i maju evidentirano oko 5.000.


07.05.2021 Modni Vrisak 0\nZa sada nam je jasno da korona ne utiče samo na disajne puteve i pluća, kao što se na početku verovalo, nego da napada više sistema organa, između ostalog i srce.\nIz tog razloga koronu stručnjaci sve češće, na osnovu iskustva iz prakse, nazivaju sistemskom bolesti.\nFizička aktivnost je neophodna da bismo bili zdravi. Ona pozitivno utiče na smanjenje stresa, rizika od gojaznosti, rizika od kardiovaskularnih bolesti i drugih oboljenja. Mogućnosti za treniranje i bavljenje bilo kakvim oblikom sporta danas su na nezavidnom nivou, ali one postoje i treba ih istražiti.\nČekanje da ovaj virus jednostavno nestane ne treba da nam bude opcija. Treba da nađemo način da uključimo u svoju svakodnevnu rutinu neke fizičke aktivnosti.\nSportski centri, teretane i bazeni rade izmenjeno, a i mnogi korisnici su zbog straha za svoje zdravlje odlučili da smanje svaki rizik koji boravak u zatvorenim prostorijama nosi.\nVažno je da znate da postoje i druge opcije koje podrazumevaju aktivnosti u prirodi, na čistom vazduhu ili na ulici, otvorenim terenima.\nNađite nešto što vam odgovara, ali se ne odričite ovih zdravih navika, jer će vam one pomoći da ojačate svoj imunitet, što će biti od velikog značaja za vašu svakodnevnu borbu za zdravlje u ovom periodu.\nFizička aktivnost posle preležane korone\nDoktori su veoma oprezni kada govore o vraćanju fizičkim aktivnostima posle preležane korone. Zapravo je sve veoma individualno i zavisi od pacijenta i načina na koji se do tada bavio sportom.\nPacijentima koji su imali blage simptome ili su čak simptomi izostali se ne preporučuje vraćanje toj vrsti aktivnost bar još nedelju dana, a i posle toga je potrebno voditi računa da se počnu treninzi i uopšte napori sa pola snage i da se intenzitet polako povećava.\nRazlog za to postoji, a nalazi se u sve češćim saznanjima da kovid ostavlja posledice na srce čak i kod pacijenata koji nisu imali tešku kliničku sliku bolesti. Zato treba postepeno opterećivati srce i kardiovaskularni sistem i pratiti reakcije. Ako odlučite da posetite neki kardiološki centar Beograd vam pruža mogućnosti da do kvalitetne i brze usluge lako dođete. Kardiolog će na osnovu anamneze, toka vaše bolesti, načina na koji se osećate i drugih važnih podataka koje ćete mu dati odlučiti koje su analize najbolje za vas i veoma brzo ćete doći do saznanja da li je korona ostavila posledice na vaš organizam, a ako jeste saznaćete kakva je priroda tih problema i kako ćete ih najefikasnije lečiti ili držati pod kontrolom.\nZa razgovor sa kardiologom dobro je i da pripremite sva pitanja koja imate u vezi sa vašim stanjem, među kojima treba da bude i pitanje o fizičkim aktivnostima koje su najbolje za vaše godine, zdravstveno stanje i fizičku spremnost.\nNajbolja fizička aktivnost posle preležane korone\nTeško je izdvojiti samo jednu aktivnost, jer je svaki čovek poseban. Pravi odabri će zavisiti od toga da li je pacijent profesionalni sportista ili rekreativac, od intenziteta treniranja pre korone, ali i od težine kliničke slike koju je imao.\nNe možemo očekivati da se pacijent koji je preživeo teži oblik bolesti tako lako vrati u stanje pre korone. Većina ljudi se žali na umor, koji ostaje još neko vreme posle negativnog testa, kada je već virus napustio organizam. Zato ne treba preterivati i važno je vraćati se postepeno.\nMožda bi najbolje bilo početi sa laganim šetnjama već posle nedelju dana ako bolest nije bila intenzivna i duga. Posle težih oblika treba sačekati i pola godine, prioritet tim pacijentima treba da bude kontrola i praćenje svog zdravstvenog stanja, kako bi na vreme registrovali potencijalne posledice. Kardio vežbe takođe mogu dobro doći pri oporavku, ali moraju biti prilagođene jačine.\nFizička aktivnost u toku bolesti\nAko vam je PCR test pokazao da ste pozitivni, bez obrzira što se možda osećate u redu, ne treba da trenirate i opterećujete se na bilo koji način. Važno je da čuvate energiju i da odmarate. Fizička aktivnost se nikada ne preporučuje ako osoba ima koronu, u ovom slučaju ona može doneti više štete nego koristi.\nUz pažljivo osluškivanje svoga tela posle korone je potrebno vraćati se svakodnevnim obavezama korak po korak. Osim na postepenost u povećanju napora kojim izlažemo srce, neophodno je obratiti pažnju i na ishranu, jer ćemo dobrim, hranljivim, zdravim namirnicama izuzetno efikasno uticati na jačanje našeg izmorenog organizma.\nKorona Fizička aktivnost Kardiološki centar Beograd


Leave a Comment on MANS: Predizborna kontrola ASK-a i dalje zaobilazi najveće institucije\n– Svega sedmicu dana uoči ovogodišnjih parlamentarnih izbora na internet stranici Agencije za sprječavanje korupcije (ASK) se može pronaći samo šest zapisnika o kontroli, što dovoljno govori koliko će kontrola ove institucije doprinjeti da politička kampanja bude čista, saopštili su iz Istraživačkog centra MANS.\nPrema Zakonu o finansiranju političkih subjekata i izbornih kampanja, ASK je dužna da sve zapisnike o izvršenim kontrolama postavi na svoj websajt. Iz zapisnika koji su dostupni javnosti se vidi da su službenici ASK-a, od početka predizborne kampanje, na terenu proveli samo jedan dan i da su tom prilikom kontrolisali opštine Budva, Kotor, Šavnik i Žabljak, te javno preduzeće „Morsko dobro“ i državnu kompaniju „HG Budvanska rivijera“.\nASK je prve kontrole sproveo 10. avgusta kako se navodi u zapisnicima, pa se postavlja pitanje šta je ova institucija radila od 20. juna kada je zvanično počela predizborna kampanja.\nKoliko su i takve kontrole bile efikasne pokazuje i činjenica da su one bile i po nekoliko nekoliko dana unaprijed najavljene, da bi na sam dan kontrole, službenici ASK-a obilazili prostorije institucija i konstatovali da „nema istaknutih obilježja političkih partija“. .\nAnaliza zapisnika o kontroli pokazuje da se ASK u najvećoj mjeri oslanjala na izjave službenih lica i pomenutih kompanija, čiju istinitost nije provjeravala ili ona nije bila moguća jer su sve kontrole koje je ASK do sada sprovela bile najavljene.\nSlužbenici ASK-a su takođe kontrolisali predizborno zapošljavanje u HG Budvanska rivijera iako ta kompanija nije obveznik tog dijela Zakona o finansiranju političkih partija.\niz MANS-a ističu da posebnu zabrinjavaju kriterijumi po kojima je ASK odlučio da kontroliše baš ove institucije, naročito obveznike zakona čiji budžeti su zanemarljivi u odnosu na budžete recimo Ministarstva ekonomije, rada i socijalnog staranja ili pak poljoprivrede.\nNije jasno na osnovu kojih kriterijuma se službenici ASK-a bave zapošljavanjem u Budvanskoj rivijeri, a ne na primjer u Vojsci Crne Gore za koju smo svi vidjeli da postoje vrlo konkretni dokazi da drastično krši Zakon o finansiranju političkih subjekata i izbornih kampanja.\nIsto tako, naglašavaju iz MANS-a ASK se ne bavi milionskim isplatama iz takozvanog trećeg paketa socio-ekonomskih mjera koji je Vlada lansirala u sred izborne kampanje, ali joj je zanimljivo za koliko novca Opština Šavnik rentira svoj prostor političkim partijama.\n“Nažalost, dosadašnje ponašanje ASK-a pokazuje da praksa u toj instituciji nije daleko odmakla od one koju je uspostavio bivši direktor, Sreten Radonjić, te da ona i dalje doprinosi pogoršanju uslova za održavanje predstojećih izbora”, naglasili su.\n“Sve što je ASK do sada uradila na kontroli predizbornog procesa, urađeno je pod pritiskom javnosti i to nakon što smo mi, ne ASK po službenoj dužnosti, provjeravali i prijavljivali pojedine medije, analizirali donacije partijama, te potrošnju državnog budžeta”, ističu iz MANS-a.\nČak i je objava zapisnika o kontroli uslijedila nakon poziva MANS-a da to uradi, ali ipak nikakva statistika koju Agencija pokušava u samom finišu kampanje da proizvede, ne može da prikrije dosadašnje katastrofalne rezultate ove institucije.\nTags: AGENCIJA ZA SPRJEČAVANJE KORUPCIJE - ASK featured Istraživački centar MANS ZAOBILAZE SE NAJVEĆE INSTITUCIJE\nPrevious Entry За будућност Црне Горе: БРОДОЛОМ\nNext Entry Simbol Velike Albanije u debati na RTCG


RTV BIR - Humanitarne organizacije traže pristup zoni sukoba u Mijanmaru\nHumanitarne organizacije traže pristup zoni sukoba u Mijanmaru\nMeđunarodne humanitarne organizacije u Mijanmaru zatražile su od vlade da dopusti neometan pristup državi Rakhine, gdje je vojna ofanziva izazvala egzodus 480.000 ljudi u Bangladeš, ali stotine hiljada koji su još uvijek u Mijanmaru su ostale bez hrane, skloništa i medicinske njege.\nVlada je zabranila rad međunarodnih nevladinih organizacija i UN-ovih agencija na sjeveru zemlje, pozivajući se na nesigurnost, izvještava Reuters.\n- Međunarodne nevladine organizacije u Mijanmaru sve su više zabrinute zbog ozbiljnih ograničenja pristupa humanitarnim organizacijama i prepreka isporuci prijeko potrebne humanitarne pomoći širom države Rakhine - navodi se u saopćenju humanitarnih organizacija izdatom u srijedu naveče.\nNepoznat broj ljudi je interno raseljen, dok stotine hiljada nemaju pristup hrani, skloništu i medicinskim uslugama, kazali su iz ovih organizacija među kojima su Care International, Oxfam i Save the Children.\n- Mi tražimo od vlade i vlasti Mijanmara da osiguraju da svi ljudi kojima je potrebna pomoć u državi Rakhine imaju potpun, slobodan i neometan pristup humanitarnoj pomoći - navodi se u saopćenju.\nVlada je zadužila mijanmarski Crveni krst za pružanje pomoći u državi Rakhine, uz pomoć Međunarodnog komiteta Crvenog krsta, ali iz organizacija su kazali da se plaše da ljudi ne dobijaju dovoljno humanitarne pomoći zbog "ogromnih" potreba.\nOdnosi između vlade i humanitarnih agencija teški su već mjesecima, a neki zvaničnici ove grupe optužuju za pomaganje pobunjenicima.\nČlanovi humanitarnih organizacija su odbacili ove optužbe, za koje su kazali da su pobudile prema njima bijes budista koji žive u podijeljenoj državi Rakhine.\nIz ovih organizacija su rekli da su prijetnje, optužbe i dezinformacije dovele do "stvarnih strahova" među humanitarnim radnicima, te su zatražili okončanje "dezinformiranja i neosnovanih optuživanja" i da vlada osigura sigurnost.\nViše iz kategorije: « Yildirim: Turska će žestoko reagirati ukoliko njena granica bude ugrožena\tTežak život arakanskih izbjeglica u Bangladešu: Djeca koja su morala odrasti preko noći »


Njemačka ograničila “Sjeverni tok”, Rusija sprema odgovor – The PRESTIGE\nNjemačka kompanija “Opal Gastransport”, operator gasovoda Opal, ograničila je za “Gasprom” pristup tranzitnim kapacitetima gasovoda.\nOgraničenje koje je stupilo na snagu 14. septembra u šest časova, uvedeno je u skladu sa odlukom Savezne agencije za mrežu, prema kojoj “Opal gastransport GmbH” više neće moći da prodaje tranzitne kapacitete za prikupljanje i selekciju gasa u količini od 15,86 miliona kilovata na sat, kao i da vrši njihov prevoz korišćenjem tih kapaciteta.\nSavezna agencija za mrežu objasnila je svoju odluku činjenicom da “Gasprom” ima alternativne transportne pravce i dostavne stanice u okviru ispunjavanja obaveza prema Evropskoj uniji.\nRanije je sud Evropske unije razmotrio žalbu poljskih vlasti i poništio odluku Evropske komisije iz 2016. o proširenju pristupa Opalovim kapacitetima “Gaspromu”. Sud se, obrazlažući odluku, pozivao na narušavanje principa energetske solidarnosti.\nPoništena odluka dala je “Gaspromu” mogućnost da dodatno transportuje do 10,2 milijarde kubnih metara gasa godišnje, učestvujući u odgovarajućim aukcijama. Prema važećim evropskim standardima, “Gasprom” može da računa na samo pola tranzitnog kapaciteta ove cijevi, odnosno 12,8 milijardi kubika.\n“Gasprom” i ruska vlada rade na zvaničnom odgovoru na odluku suda, piše Sputnjik.\nMinistar energetike Rusije Aleksandar Novak istakao je da će ograničenje uticati na pregovore o gasu sa Ukrajinom i Evropskom komisijom, kao i na situaciju sa snabdjevanjem energijom u evropskim zemljama. Potpredsednik vlade Dmitrij Kozak nije odbacio mogućnost da se Rusija žali na presudu.\n“Opal” je grana gasovoda koji spaja Sjeverni tok sa gasnim transportnim sistemom Srednje i Zapadne Evrope. Gas ulazi u Njemačku do granice sa Češkom.\nMoguć pad ekonomije EU od 5 odsto zbog karantina\nKipar prikupio četiri milijarde eura prodajući državljanstva\nMeksikanci rade 1.100 sati duže od Nijemaca\nAmazon otvara preko 5.000 radnih mjesta u Velikoj Britaniji


Novo nasilje kao posljedica relativizacije zločina – Centar za građansko obrazovanje\nPromocija još jedne knjige u državnim ustanovama u Srbiji, u kojoj se na nekoliko hiljada strana negira da je u Srebrenici sproveden genocid, uprkos više pravosnažnih presuda međunarodnih i nacionalnih sudova, potvrđuje da relativizacija ratnih zločina u Srbiji nije incident već, nažalost, dominantan i prihvaćen pristup.\nTim prije je od izuzetnog i nacionalnog i regionalnog značaja hrabri, dragocjeni napor naših koleginica i kolega da dignu glas protiv opasne manipulacije činjenicama i negacije ljudskih prava.\nNegiranje genocida u Srebrenici, koji su utvrdili Međunarodni sud pravde, Međunarodni krivični sud za bivšu Jugoslaviju (Haški tribunal) i nacionalni sudovi u više presuda, predstavlja govor mržnje koji ne štiti sloboda izražavanja.\nOvaj incident naglašava potrebu uspostavljanja REKOM-a (Regionalne komisije za utvrđivanje činjenica o ratnim zločitima i drugim teškim kršenjima ljudskih prava od 1991. do 2001) za što se i mi i kolege iz Srbije i regiona bivše Jugoslavije zalažemo već duže od deceniju. Utvrđivanje činjenica u vezi ratova na teritoriji bivše Jugoslavije i kritičko sagledavanje prošlosti, uspostavljanje pravde za žrtve i kažnjavanje počinilaca neophodna su osnova za izgradnju trajnog mira u regionu i brana pogubnom nacionalizmu i fašizmu.\nRade Vujović, Udruženje profesora istorije Crne Gore (HIPMONT)\nMilka Tadić Mijović, Centar za istraživačko novinarstvo u Crnoj Gori (CIN CG)\nAna Novaković Đurović, Centar za razvoj nevladinih organizacija (CRNVO)\nMilena Perović Korać, Monitorov centar za demokratiju i medije (MCDM)\nAna Nenezić, Centar za monitoring i istraživanja (CEMI)